Άρθρο 52 – Τροποποίηση άρθρου 26 του ν. 4427/2016 – Σύσταση ν.π.δ.δ. με την επωνυμία «Υπηρεσία Πολιτικής Αεροπορίας» | Υπουργείο Υποδομών και Μεταφορών\nΑρχική Διαβούλευση για το σχέδιο νόμου «Σύσταση, λειτουργία και αρμοδιότητες Αρχής Πολιτικής Αεροπορίας και ρύθμιση ζητημάτων Υπηρεσίας Πολιτικής Αεροπορίας»Άρθρο 52 – Τροποποίηση άρθρου 26 του ν. 4427/2016 – Σύσταση ν.π.δ.δ. με την επωνυμία «Υπηρεσία Πολιτικής Αεροπορίας»\nΆρθρο 52 – Τροποποίηση άρθρου 26 του ν. 4427/2016 – Σύσταση ν.π.δ.δ. με την επωνυμία «Υπηρεσία Πολιτικής Αεροπορίας»\n1. Ο τίτλος του άρθρου 26 του ν. 4427/2016 αντικαθίσταται ως εξής: «Σύσταση Ν.Π.Δ.Δ. με την επωνυμία «Υπηρεσία Πολιτικής Αεροπορίας» – Έδρα – Σκοπός – Δομή»\n2. Η παρ. 1 του άρθρου 26 του ν. 4427/2016 αντικαθίσταται ως εξής:\n«1. Συστήνεται νομικό πρόσωπο δημοσίου δικαίου με την επωνυμία «Υπηρεσία Πολιτικής Αεροπορίας» (Υ.Π.Α.), και για τις διεθνείς σχέσεις «Civil Aviation Service» (C.A.S.), το οποίο εποπτεύεται από τον Υπουργό Υποδομών και Μεταφορών. Σκοπός της Υ.Π.Α. είναι η οργάνωση και ανάπτυξη των υπηρεσιών αεροναυτιλίας και η διαχείριση και λειτουργία αεροδρομίων και υδατοδρομίων. Έδρα της Υ.Π.Α. ορίζεται ο Δήμος Σπάτων-Αρτέμιδος.»\n3. Η παρ. 2 του άρθρου 26 του ν. 4427/2016 αντικαθίσταται ως εξής:\n«2. Η Υ.Π.Α. έχει διοικητική και οικονομική αυτοτέλεια και καταρτίζει και εκτελεί δικό της προϋπολογισμό σύμφωνα με τα οριζόμενα στον παρόντα νόμο και τις εκάστοτε εφαρμοζόμενες διατάξεις περί λογιστικού των νομικών προσώπων δημοσίου δικαίου.»\n4. Στην παρ. 3 του άρθρου 26 του ν. 4427/2016 προστίθεται περ. ζ’ ως εξής:\n«ζ. Η Σχολή Πολιτικής Αεροπορίας.»\n93 Σχόλια\t567 Σχόλια επι της Διαβούλευσης 5603 - Όλα τα Σχόλια\n9 Σεπτεμβρίου 2020, 14:29 | Markouris\nΜετατροπή της ΥΠΑ σε αυτοτελές ΝΠΔΔ. Τι ακολουθεί μετά? Αφότου το κόψουμε στα μέτρα μας το μαγαζί μεταπηδούμε εν μία νυκτί σε ΝΠΙΔ? Ποιοι σκοποί εξυπηρετούνται πίσω από αυτή την πρωτοβουλία? Ακούγεται από έγκυρες πηγές ότι πίσω από την εκπόνηση αυτού του απαράδεκτου προσχεδίου νόμου κρύβεται η Aegean και ότι οι νομικοί τους σύμβουλοι έχουν πλήρη ανάμειξη! Πόσο ανεξάρτητο και ανιδιοτελές μπορεί να είναι αυτό! Επίσης ότι η Aegean εισέπραξε από τον κρατικό προυπολογισμό περί τα 130 μύρια χωρίς δεσμεύσεις! Ισχύει κάτι τέτοιο και αυτά τα χρήματα μήπως προέρχονται από το λογιστικό υπόλοιπο των τελών διαδρομής, από το αποθεματικό? Θα γνωρίζετε σαφώς ότι το δημόσιο λογιστικό είναι αυστηρότερο αυτού ενός ΝΠΔΔ, και τι γίνεται στα περισσότερα ΝΠΔΔ που ακολουθούν το αντίστοιχο λογιστικό. Βλέπε ΕΦΚΑ, νοσοκομεία, ΟΑΕΔ, ΕΚΑΒ. Το τρελό το φαγοπότι! Για τα αρπαχτικά….Δεδομένων και των ρυθμίσεων που περιλαμβάνονται στο παρόν προσχέδιο νόμου, περί μεταφοράς υπολοίπων στον αποθεματικό για να επιστραφούν μετέπειτα στις αεροπορικές εταιρίες, θα έχουμε ξεκάθαρο γλέντι…! Εν μέσω Covid-19 αναστατώνεται ολόκληρη την ΥΠΑ και την ωθείτε ξεκάθαρα σε σκληρές απεργιακές κινητοποιήσεις, οι οποίες θα πλήξουν ξεκάθαρα τον τουρισμό.\nΗ εξυγίανση της ΥΠΑ και του προυπολογισμού, που συμφωνώ, πρέπει οπωσδήποτε να γίνει , θα μπορούσε να επιτευχθεί σε μία αυτοτελή δημόσια υπηρεσία με πλήρη διαφάνεια τηρώντας το αυστηρότερο λογιστικό του δημοσίου.\nθα προέτρεπα τους πολιτικούς παράγοντες να λάβουν σοβαρά υπόψιν τις αλλαγές που προτείνονται στη διαβούλευση και να μην απογοητεύσουν τουλάχιστον τους ίδιους τους ψηφοφόρους τους.\n9 Σεπτεμβρίου 2020, 13:42 | Ιωάννης Βαρλάμης\nΜε το άρθρο 52 τίθενται προς διαβούλευση η κατάργηση της υφιστάμενης ΥΠΑ με την σημερινή της υπόσταση ενώ συστήνεται μια νέα Υπηρεσία με την μορφή Ν.Π.Δ.Δ.\nΠέραν της προφανής σκοπιμότητας του άρθρου, που στην ουσία εισάγει την δυνατότητα μετέπειτα ιδιωτικοποίησης της ΥΠΑ, επιχειρείται μία εκ θεμελίων αλλαγή σε σχέση με τα ισχύοντα νομοθετήματα (άρθρο 45 Ν. 4427/2016). Μια αλλαγή που θεσπίζει εκ βάθρων αλλαγές και συνεπάγεται εκτός των άλλων, ασυνεπή και αντιφατική συμπεριφορά της ευνομούμενης πολιτείας και προσβάλει τη δικαιολογημένη εμπιστοσύνη, που επέδειξαν οι υπάλληλοι κατά τον διορισμό τους, εμπιστοσύνη που είναι αναγκαία για τη λειτουργία κάθε δημοκρατικής πολιτείας. Η αρχή της εμπιστοσύνης επιβάλλει σε μια δημοκρατικά οργανωμένη Πολιτεία τη μη διάψευση των δικαιολογημένων προσδοκιών, τις οποίες δημιούργησε η ίδια στους πολίτες- υπαλλήλους της από την προηγούμενη συμπεριφορά της, ήτοι την ύπαρξη ενός συγκεκριμένου νομοθετικού πλαισίου, αναφορικά με την λειτουργία και νομική υπόσταση των Υπηρεσιών της.\n9 Σεπτεμβρίου 2020, 13:29 | ΠΑΝΕΛΛΗΝΙΟΣ ΣΥΛΛΟΓΟΣ ΠΤΥΧΙΟΥΧΩΝ ΜΗΧΑΝΙΚΩΝ ΤΕΧΝΟΛΟΓΙΚΟΥ ΤΟΜΕΑ ΑΝΩΤΑΤΗΣ ΕΚΠΑΙΔΕΥΣΗΣ Υ.Π.Α.\n1.\tΔεν γίνεται αντιληπτή η σκοπιμότητα μετατροπής της ΥΠΑ σε Νομικό Πρόσωπο Δημοσίου Δικαίου και δεν προκύπτει, η μέσω της τροποποίησης αυτής, βελτίωση της λειτουργίας της ΥΠΑ.\n2.\tΗ ΥΠΑ να εισπράττει και να διαχειρίζεται όλα τα έσοδα από το EUROCONTROL για ανάγκες της υπηρεσίας και του προσωπικού και τα τυχών υπόλοιπα να παραμένουν στον ειδικό αποθεματικό λογαριασμό της ΥΠΑ για κάλυψη αναγκών της υπηρεσίας και του προσωπικού σε περιόδους μη εισροής εσόδων π.χ. COVID-19 , όπως προβλέπεται από τους Ευρωπαϊκούς Κανονισμούς.\n3.\tΤα Τέλη Εκσυγχρονισμού και Ανάπτυξης Αεροδρομίων πρέπει και σύμφωνα με τον ορισμό τους, να δίνονται στο φορέα που τα εκσυγχρονίζει και τα αναπτύσσει (δηλ. στην ΥΠΑ).\n4.\tΠεραιτέρω, θεωρούμε ότι οι περιεχόμενες στο Σχέδιο Νόμου νομοθετικές μεταβολές δεν συνάδουν με τις λοιπές διατηρούμενες διατάξεις του ν.4427/2016, που αφορούν την ΥΠΑ και ειδικότερα με τις αφορώσες στην διοικητική/οργανωτική διάρθρωση αυτής και το οργανόγραμμά της.\n5.\tΔημιουργούνται έτσι κενά, ασυμβατότητες και ερωτηματικά ως προς την δυνατότητα λειτουργίας της ΥΠΑ, σε συνδυασμό με τις διατηρούμενες διατάξεις περί ΥΠΑ, τις εισαγόμενες νομοθετικές μεταβολές δημιουργώντας την εντύπωση ότι δεν πρόκειται για συνολική και ενιαία ρύθμιση για την λειτουργία της ΥΠΑ, το σύνολο των ρυθμίσεων και τροποποιήσεων της οποίας θα πρέπει να θεσπιστούν ταυτόχρονα με τις ρυθμίσεις/αλλαγές στην ΑΠΑ.\n9 Σεπτεμβρίου 2020, 13:23 | Καπράλος Γ.\nΓιατί παίρνει η ΥΠΑ την μορφή ΝΠΔΔ;\nΜήπως για να αλλάξει πιο εύκολα αργότερα σε ΝΠΙΔ, με ότι αυτό σημαίνει για τα εργασιακά δικαιώματα των υπαλλήλων…\n9 Σεπτεμβρίου 2020, 13:08 | Αναστασία Καραγιαννάκου\nΗ πρόταση να τεθούν οι αμοιβές του κλάδου που σηκώνει το φορτίο της διεκπεραίωσης των ασφαλών αερομεταφορών υπό την αίρεση της επίτευξης στόχων είναι τουλάχιστον επικίνδυνη. Η δε ιδέα ότι αυτοί οι στόχοι θα τίθενται από ανεξάρτητη αρχή της οποίας ο διοικητής δεν είναι καν απαραίτητο να σχετίζεται με το χώρο, και της οποίας αρχής το προσωπικό θα αμείβεται ανεξάρτητα από την επίτευξη αυτών των στόχων, από πόρους που προέρχονται από τη δουλειά των κλάδων που θα αμείβονται αν και εφόσον, αποτελεί παγκόσμια αποτυχημένη πρωτοτυπία. Το συμπέρασμα είναι ότι η ασφάλεια των αερομεταφορών δε λαμβάνεται καθόλου υπόψη στο συγκεκριμένο άρθρο…\n9 Σεπτεμβρίου 2020, 12:17 | Ευάγγελος Κωνσταντινόπουλος\nΗ μετατροπή της ΥΠΑ σε ΝΠΔΔ είναι προάγγελος ιδιωτικοποίησης της. Η ΥΠΑ από την ίδρυση της εδώ και πολλές δεκαετίες παρέχει πλήθος κρίσιμων υπηρεσιών όπως είναι η διαχείριση και ο έλεγχος του ελληνικού εναέριου χώρου (FIR), η εγκατάσταση και η συντήρηση συστημάτων αεροναυτιλίας,η εκτέλεση υπηρεσιών αεροδιακομιδής για ασθενείς,η λειτουργία κρατικών αερολιμένων και άλλα πολλά.Η ΥΠΑ έχει ως βασικό γνώμονα την ασφάλεια των πτήσεων.Η ΥΠΑ αποτελεί βασικό πυλώνα για την στήριξη του τουρισμού και γενικότερα της ελληνικής οικονομίας.Είναι μια κερδοφόρα υπηρεσία οπότε δεν επιβαρύνει τον προυπολογισμό του κράτους και η μετατροπή της σε ΝΠΔΔ εγκυμονεί σοβαρότατους κινδύνους καθώς αναθέτουμε σε ιδιώτες την διαχείριση του ελληνικού εναέριου χώρου σε τόσους κρίσιμους καιρούς και την ένταση που υπάρχει με την Τουρκία.\nΓια αυτό θα πρέπει η ΥΠΑ να παραμείνει στο στενό δημόσιο Τομέα.\n9 Σεπτεμβρίου 2020, 12:59 | Δέσποινα Ινιωτάκη\nΣτον παρόντα δημόσιο διάλογο, οι αναρτήσεις των περισσότερων συναδέλφων της ΥΠΑ αποτυπώνουν την έντονη και τεκμηριωμένη αντίθεση τους στην αλλαγή νομικού πλαισίου από αμιγούς Δημόσιας Υπηρεσίας σε ΝΠΔΔ, για τους σοβαρότατους Εθνικούς και Κοινωνικούς- Εργασιακούς λόγους που επικαλούνται, ενώ κάποιοι προτείνουν λύση στο Γαλλικό πρότυπο. Τα ίδια υποστηρίζουν και πάρα πολλοί συνάδελφοι από όλη την Ελλάδα παρότι δεν συμμετέχουν σε αυτήν την δημόσια συζήτηση.\nΕιδικευμένοι στο Δημόσιο Δίκαιο Νομικοί που συμβουλεύτηκα με ενημέρωσαν, πως 2-5 έτη είναι ο χρόνος που κατά προσέγγιση απαιτείται για να γίνουν όλες οι αλλαγές στον τρόπο λειτουργίας της ΥΠΑ, από καθαρό Δημόσιο σε ΝΠΔΔ. Μετά, θα έχει δημιουργηθεί η πρακτική δυνατότητα να γίνει «εν μία νυκτί» εκ νέου αλλαγή νομικού πλαισίου από ΝΠΔΔ σε ΝΠΙΔ ή/και ΑΕ. Και μετά; Η μετατροπή της ΥΠΑ σε ΝΠΔΔ, ανοίγει τους ασκούς του Αιόλου Εθνικά και Εργασιακά!\nΗ Κυβέρνηση με τον Δημόσιο Διάλογο που επιδιώκει δείχνει έμπρακτα πως θέλει να ακούει τον πολίτη. Τώρα έχει την ευκαιρία να διαπιστώσει την γενικότερη αιτιολογημένη ανασφάλεια και αγωνία που υποβόσκει και να θέσει υπό συζήτηση μια διαφορετική εναλλακτική λύση από την μετατροπή της ΥΠΑ σε ΝΠΔΔ.\n9 Σεπτεμβρίου 2020, 12:57 | ΚΑΤΕΡΙΝΑ Σ\nΠρώτα πωλούνται τα κερδοφόρα αεροδρόμια.\nΜετά δημιουργείται η ΑΠΑ με εξασφαλισμένες αποδοχές\nΜετά έρχονται πόλεμοι ,ιοί ,σεισμοί ,πολιτικές αναταραχές και ότι μπορεί να κατεκρημνίσει τον ευαίσθητο κλάδο του τουρισμού και των αερομεταφορών\nΜετά η Πολιτική αεροπορία καθίσταται ελλειματική και πρόβληματική για το κράτος\nΜετά γίνεται ΝΠΙΔ και πωλείται σε τιμή ευκαιρίας σε φερέλπιδες επιχειρηματίες\nΜετά για να εξυπηρετηθεί το κέρδος ,μειώνεται ο παράγοντας ασφάλειας και κοινωνικής πολιτικής ,όσοι ζητούν να πετάξουν εγκρίνοναι, τα μικρά αεροδρόμια κλείνουν,\nΠως θα εξασφαλιστούμε από αυτό το σενάριο με ΝΠΔΔ και ισοσκελισμένο προυπολογισμό?\n9 Σεπτεμβρίου 2020, 12:24 | Αγγέλης Ευάγγελος\nΆρθρο 52 : To προς διαβούλευση προσχέδιο νόμου αποκόπτει την ΥΠΑ από το Ελληνικό Δημόσιο, δημιουργώντας νέο, αυτοτελές νομικό πρόσωπο δημοσίου δικαίου (ΝΠΔΔ). Μάλιστα, στο συγκεκριμένο νομικό πρόσωπο, δεν αναθέτει αρμοδιότητες αποκλειστικά και μόνο παρόχου υπηρεσιών αεροναυτιλίας, αλλά φορτώνει και έναν σωρό από άλλες αρμοδιότητες που κοστίζουν πολλά χρήματα στο κράτος, όπως η διαχείριση αεροδρομίων και υδατοδρομίων, με προφανή σκοπό να χρησιμοποιήσει τα χρήματα που θα εισπράττει η ΥΠΑ από το EUROCONTROL, τα οποία απαγορεύεται από τους Κανονισμούς της ΕΕ να καταλήξουν στα κρατικά ταμεία, για να καλύψει δαπάνες που αποτελούν υποχρεώσεις του Δημοσίου και του κρατικού προϋπολογισμού. Ταυτόχρονα, η συγκεκριμένη κίνηση αποτελεί προάγγελο ιδιωτικοποίησης, καθώς, από τη μια παρέχει την απαιτούμενη «ευελιξία» ώστε το συγκεκριμένο νομικό πρόσωπο να παραχωρήσει στο μέλλον, με outsourcing – σύμπραξη δημόσιου – ιδιωτικού τομέα, την εκτέλεση μέρους των λειτουργιών του σε ιδιώτες, από την άλλη ανοίγει τον δρόμο, σε δεύτερη φάση, σε εκ νέου μετατροπή σε νομικό πρόσωπο ιδιωτικού δικαίου, η οποία θα συνεπάγεται ότι οι Ελεγκτές, είτε, αν θέλουν να διατηρήσουν την ιδιότητα του μόνιμου δημόσιου υπαλλήλου, θα πρέπει να μεταταγούν σε άλλη υπηρεσία του Δημοσίου, δηλαδή να πάψουν να είναι Ελεγκτές, είτε να μετατραπούν σε εργαζομένους του ιδιωτικού δικαίου.\nΗ συντριπτική πλειοψηφία των συναδέλφων ΕΕΚ και όλης της ΥΠΑ ΑΝΤΙΤΊΘΕΤΑΙ ΣΦΌΔΡΑ ΚΑΙ ΚΑΘΟΛΙΚΩΣ στη δημιουργία του ΝΠΔΔ.\nΠοιοί σκοποί εξυπηρετούνται όταν σε ένα σχέδιο νόμου προορισμένο, σε αυτή τη φάση,μόνο για τη σύσταση και δημιουργία της ΑΠΑ, εντάσσεται αιφνιδίως χωρίς καμία διαβούλευση και ενημέρωση και η αλλαγή του θεσμικού πλαισίου του παρόχου?\n9 Σεπτεμβρίου 2020, 12:52 | ΘΕΟΔΩΡΟΣ ΚΥΡΙΤΣΗΣ\n1.\tΜε το παρόν άρθρο αλλάζει η νομική μορφή της Υπηρεσίας Πολιτικής Αεροπορίας (Civil Aviation Authority) σε μία corporate entity Civil Aviation Service(!). Η τεκμηρίωση για αυτή την αλλαγή στη Αιτιολογική έκθεση είναι σαφώς πτωχή επιχειρημάτων. Ακόμη και στην περιγραφή του σκοπού , λειπει η παροχή υπηρεσιών αεροναυτιλίας και των αντιστοίχων υποδομών της καθώς δηλώνει «Σκοπός της Υ.Π.Α. είναι η οργάνωση και ανάπτυξη των υπηρεσιών αεροναυτιλίας. Επιπλέον παρότι επκαλείται τους Ευρωπαικούς κανονισμόυς εντουτοις δεν τους ακολουθεί. Εξηγώ\n2.\tΔεν απαιτείται από πουθενά ο πλήρης διαχωρισμός του Παρόχου από την Εποπτική Αρχή Αεροναυτιλίας καθώς ο μέχρι σήμερα Λειτουργικός διαχωρισμός είναι πληρως αποδεκτός από την EASA (και τον ICAO). Η παρούσα κυβέρνηση είχει αντιταχθεί στον νόμο 4427/ αλλά σήμερα τον υιοθετεί και μάλιστα προς το χειρότερο μέσω ενός ΝΠΔΔ και τα οικονομικά ρίσκα που αυτό συνεπάγεται.\n3.\tΣύμφωνα με τους Ευρωπαικούς κανονισμούς για να γίνει μια αλλαγή τέτοιου μεγέθους στο Νομικό καθεστώς και την οργάνωση που διεπει τον Πάροχο αεροναυτιλίας , θα έπρεπε να προηγηθει Safety Assessment και μετά να επακολουθήσει Νέα Αρχική πιστοποίηση του Παρόχου, η οποία περιλαμβάνει απαίτηση της διαβεβαίωσης της οικονομικής βιωσιμοτητας του παρόχου. Δεν έγινε\n4.\tΣύμφωνα με τον ICAO (DOC 9082,9961,9980) για να γίνει αλλαγή του νομικού καθεστώτος του παρόχου από Αμιγές δημόσια υπηρεσία σε Νομικό πρόσωπο που ανήκει στο κράτος, θα πρέπει να προηγηθεί IMPACT assessment και να γίνει μελετη βιωσιμότητας με projected costs(λειτουργικά και επενδύσεων) και εσόδων , συμπεριλαμβανομένου και του Worst case scenario όπως τώρα με τον COVID παλαιότερα με τον SARS κλπ. Δεν έγινε.\n5.\tΟ Πάροχος θα κληθεί να κάνει επενδύσεις της τάξης των 120 Εκατομυρίων Ευρώ για να είναι συμβατός με τις νέες απαίτησεις του ATM Master Plan. Πώς θα διασφαλιστούν αυτές εν μέσω COVID και μειωμένης κίνησης; Θα οδηγηθούμε εξ ορισμού με ένα υπερχρεωμένο ΝΠΔΔ;\nΕν κατακλείδι , στον αναγνώστη της τροπλογίας είναι προφανής μία προσέγγιση , Top Down που σημαίνει ότι πρώτα αποφασίστηκε να γίνει ΝΠΔΔ(προς το παρόν) και μετάη προσαρμογή του νόμου για ΥΠΑ και ΑΠΑ. Επίσης παρότι η συμμετοχή των κοινωνικών εταίρων είναι απαιτητή από το Ευρωπαικό δίκαιο, εδώ το consultation γίνεται επι της ελλειμένης απόφασης (ΝΠΔΔ!) και όχι των προσέγγισεων για την επίλυση και εξέλιξη της ΥΠΑ .\n9 Σεπτεμβρίου 2020, 11:35 | Σταμάτης\nΕίμαι ιδιαίτερα επιφυλακτικος σχετικά με την μετατροπή της ΥΠΑ σε ΝΠΔΔ. Οχι για αυτή καθεαυτή τη μορφή, αλλά για το ότι θα είναι made in Greece. Αυτό ισως οδηγήσει σε επιλογή λάθος προσώπων και δυσκολία στην επίτευξη των στόχων ή υποβάθμιση όπως έγινε με τα αεροδρόμια, με οτι αυτό συνεπάγεται. Δεν αποκλείεται σε κάποια χρόνια λοιπόν η εκχώρηση των υπηρεσιών αεροναυτιλιας σε ιδιώτες. Στο Gatwick η εναέρια κυκλοφορία του αεροδρομίου εχει παραχωρηθεί στην γερμανική DFS. Δεν θέλουμε κάτι τέτοιο διπλα στα σύνορα.\n9 Σεπτεμβρίου 2020, 08:50 | R.K.\nΗ μετάβαση της ΥΠΑ σε ΝΠΔΔ αποτελεί τον προάγγελο της μετάβασής της σε ΝΠΙΔ.\nΤίθεται μέγιστο ζήτημα Εθνικής Ασφάλειας σε περίπτωση εμπλοκής ιδιωτών στη διαχείριση του εναέριου χώρου και γενικότερα στα θέματα αρμοδιότητας της ΥΠΑ. Πολύ δε περισσότερο εάν λάβουμε υπόψη τη γεωγραφική θέση της χώρας μας!\n9 Σεπτεμβρίου 2020, 08:26 | ΙΩΑΝΝΗΣ ΜΠ. (ΕΕΚ)\nΑντί για αυτό το άρθρο θα πρέπει να υπάρξει νομοθετική ρύθμιση η οποία θα διασφαλίζει και θα θωρακίζει περισσότερο τοποθετώντας ακόμη πιο κοντά στο στενό πυρήνα του δημοσίου μια υπηρεσία όπως είναι η ΥΠΑ, η οποία έχει την υποχρέωση της ευθύνης του ελέγχου του εθνικού εναέριου χώρου και του αεροπορικού χώρου γενικότερα. Όλοι γνωρίζουμε ότι το μετά το ΝΠΔΔ θα ακολουθήσει το ΝΠΙΔ (δηλαδή ΑΕ). Μην κάνετε αυτό το σφάλμα διότι αφενός η Εθνική Ασφάλεια της χώρας μας είναι και πρέπει να είναι αδιαπραγμάτευτη χθες σήμερα και για πάντα, αφετέρου ο αεροπορικός κλάδος και η ιδιαίτερα η ΥΠΑ στηρίζει τον πιο βασικό άξονα της οικονομία της χώρας όπως είναι ο τουρισμός. Δεν είναι ημέρες να βάζουμε σε κίνδυνο ούτε την ασφάλεια ούτε την οικονομία της χώρας. Τουναντίον θα πρέπει να διασφαλίσετε με όλους του τρόπους τα βασικά σας εργαλεία όπως είναι και η Υπηρεσία Πολιτικής Αεροπορίας.\n9 Σεπτεμβρίου 2020, 08:15 | ΔΕΣΠΟΙΝΑ ΤΣΟΥΚΑ\nΒ. ΣΧΟΛΙΑ ΕΠΙ ΤΟΥ ΜΕΡΟΥΣ Β’ ΓΙΑ ΤΗ ΡΥΘΜΙΣΗ ΖΗΤΗΜΑΤΩΝ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ (ΥΠΑ)\n1. Δεν γίνεται αντιληπτή η σκοπιμότητα μετατροπής της ΥΠΑ σε Νομικό Πρόσωπο Δημοσίου Δικαίου και δεν προκύπτει, η μέσω της τροποποίησης αυτής, βελτίωση της λειτουργίας της ΥΠΑ.\n2. Περαιτέρω, θεωρούμε ότι οι περιεχόμενες στο Σχέδιο Νόμου νομοθετικές μεταβολές δεν συνάδουν με τις λοιπές διατηρούμενες διατάξεις του Ν.4427/2016, που αφορούν την ΥΠΑ και ειδικότερα με τις αφορώσες στην διοικητική/οργανωτική διάρθρωση αυτής και το οργανόγραμμά της.\n3. Δημιουργούνται έτσι κενά, ασυμβατότητες και ερωτηματικά ως προς την δυνατότητα λειτουργίας της ΥΠΑ, σε συνδυασμό με τις διατηρούμενες διατάξεις περί ΥΠΑ, τις εισαγόμενες νομοθετικές μεταβολές και δημιουργείται η εντύπωση ότι δεν πρόκειται για συνολική και ενιαία ρύθμιση για την λειτουργία της ΥΠΑ, το σύνολο των ρυθμίσεων και τροποποιήσεων της οποίας θα πρέπει να θεσπιστούν ταυτόχρονα με τις ρυθμίσεις/αλλαγές στην ΑΠΑ.\nΔρ. Δέσποινα Τσούκα/ Προϊσταμένη της Δ/νσης Τεχνικών Υπηρεσιών/ Υπηρεσία Πολιτικής Αεροπορίας.\n9 Σεπτεμβρίου 2020, 03:22 | Γεώργιος Πασιόπουλος\nΣε δεύτερο χρόνο και πέραν του σχολιασμού που έχω ήδη κάνει για το παρόν άρθρο, θα ήθελα να επικροτήσω όλους τους συναδέλφους που συμμετείχαν και συμμετέχουν επώνυμα σε αυτή την ανοικτή ηλεκτρονική διαβούλευση επί νομοσχεδίου του Υπουργείου μας για την αναδιοργάνωση τους θεσμικού πλαισίου της Πολιτικής Αεροπορίας. Είναι φανερό και από την πλειονότητα των σχολίων που κατατίθενται ότι το προσωπικό Πολιτικής Αεροπορίας αποτελεί ένα αξιόλογο κεφάλαιο ανθρώπινου δυναμικού του δημόσιου τομέα. Ωστόσο υπάρχουν και αξιόλογοι συνάδελφοι ή απλοί πολίτες που προτιμούν να διατηρούν την ανωνυμία στην έκφραση γνώμης για πρακτικά τους ίδιους λόγους που είναι συνταγματικά κατοχυρωμένο δικαίωμα τους η ανώνυμη ψήφος σε Εκλογές.\nΕνημερωτικά έγινε δειγματοληπτικά συλλογή της άποψης και πολλών άλλων συναδέλφων πολιτικής αεροπορίας, εκείνων ιδίως που επιτελούν εξειδικευμένο έργο αεροναυτιλίας συναφές με το αντικείμενο των σπουδών και πρότερης εμπειρίας τους. Ζητήθηκε και μας δόθηκε τη γνώμη τους, μέσω ανώνυμης ηλεκτρονικής ψηφοφορίας, περί της κυβερνητικής πρότασης μετατροπής της ΥΠΑ σε ΝΠΔΔ. Κατά συντριπτική πλειοψηφία εκείνων που συμμετείχαν στην ηλεκτρονική έκφραση γνώμης με ανώνυμο τρόπο, αναδεικνύεται όπως και από τα υπόλοιπα επώνυμα σχόλια της παρούσας διαβούλευσης η γενική άποψη ότι ‘Η πρόταση αλλαγής του νομικού προσώπου της ΥΠΑ αποτελεί δυσμενή εξέλιξη, για το δημόσιο συμφέρον, την ασφάλεια των πτήσεων και τα εθνικά μας θέματα’.\nΕύχομαι οι απόψεις όσο το δυνατόν περισσότερων συναδέλφων που προέρχονται από την πολιτική αεροπορία να εισακουσθούν και να συνυπολογισθούν ώστε να γίνουν οι κατάλληλες ενέργειες σε πολιτικό και νομοπαρασκευαστικό επίπεδο. Ούτως ώστε επί του παρόντος να αποσυρθούν κατ’ ελάχιστον όλα τα επίμαχα άρθρα που αναφέρονται στην ΥΠΑ στο παρόν νομοσχέδιο και κατόπιν να εφαρμοσθεί ο αρχικός κυβερνητικός προγραμματισμός για θεσμοθέτηση διατάξεων για την ΥΠΑ περί τις αρχές του 2021 κατόπιν επεξεργασίας τους και από κατάλληλη Επιτροπή Αναδιοργάνωσης της ΥΠΑ. Με τη θεμιτή – αν όχι απαραίτητη- συμμετοχή σε αυτή και υπηρεσιακών παραγόντων από διάφορες ειδικότητες αλλά και με ευρέως διαφορετικές χρονικές αφετηρίες υπηρέτησης τους στην Πολιτική Αεροπορία.\nΓιώργος Πασιόπουλος, ATSEP/Ηλεκτρονικός Μηχανικός Ασφάλειας Εναερίου Κυκλοφορίας.\n9 Σεπτεμβρίου 2020, 03:34 | Γεώργιος Πασιόπουλος\nΗ αλλαγή της νομικής μορφής της ΥΠΑ – πρακτικά μία Υπηρεσία/Σώμα Ασφαλείας- σε ΝΠΔΔ εν μέσω οικονομικής κρίσης λόγω πανδημίας και περιόδου ισχυρών εντάσεων στα ελληνοτουρκικά, είναι κάτι που πραγματικά κανείς δεν περίμενε. Σε κάθε περίπτωση θα ήταν σκόπιμο να γίνει ευρέως κατανοητό για πραγματικά ποιους λόγους προωθείται τόσο αιφνιδιαστικά αυτή η δραστική αλλαγή νομικού προσώπου της ΥΠΑ.\nΣτην αιτιολογική έκθεση του προτεινόμενου νομοσχεδίου, οι βασικοί και ομολογουμένως γενικόλογοι λόγοι για μία τέτοια θεσμική αλλαγή νομικού προσώπου αναφέρονται ότι είναι α) η βελτίωση της αποδοτικότητας της ΥΠΑ β) η βελτίωση της διαφάνειας της ΥΠΑ κυρίως στην διαχείριση οικονομικών στοιχείων γ) η διασφάλιση της λειτουργίας της ΥΠΑ σύμφωνα με εθνικές, ενωσιακές και διεθνείς νομοθετικές απαιτήσεις.\nΕνδεικτικά και συνοπτικά για τα παραπάνω μπορούν να ειπωθούν τα εξής:\nΑ) Bελτίωση της αποδοτικότητας της ΥΠΑ : στο βαθμό που η εν λόγω βελτίωση αποδοτικότητας εξαρτάται κυρίως από την απόκτηση οικονομικής και διοικητικής αυτοτέλειας της ΥΠΑ λόγω του ΝΠΔΔ, αυτό αποτελεί οξύμωρο διότι ήδη η ΥΠΑ προσφάτως είχε μετατραπεί σε αυτοτελή δημόσια υπηρεσία με διοικητική και οικονομική αυτοτέλεια, (βλ. αρθ. 26, ν. 4427/2016). Οπότε γιατί να καταργηθεί ως φορέας και να αλλάξει θεσμικά εκ νέου η ΥΠΑ σε ΝΠΔΔ για πρακτικά τον ίδιο λόγο; Το μόνο που ουσιαστικά χρειάζεται να θεσμοθετηθεί είναι οι ρυθμίσεις εκείνες που διασφαλίζουν την οικονομική ευρωστία της και περιγράφουν και υλοποιούν το βαθμό διοικητικής και οικονομικής αυτοτέλειας. Αν πάλι η έννοια της αποδοτικότητας νοείται στο πλαίσιο της μείωσης του λειτουργικού κόστους της ΥΠΑ τότε εκεί μιλάμε απλώς για άμεσες αριθμητικές μειώσεις μισθών ή προσωπικού, οπότε η συζήτηση μας για την ώρα σταματά εκεί.\nΒ) Bελτίωση της διαφάνειας ιδίως στη διαχείριση των οικονομικών της στοιχείων: αυτό πχ θα μπορούσε να επιτευχθεί με την θεσμοθέτηση τμήματος Λογιστηρίου και εφαρμογή του Διπλογραφικού συστήματος στα οικονομικά της ΥΠΑ. Ωστόσο όπως και σε άλλες δημόσιες υπηρεσίες που έχουν αποφασίσει, ή έχει αποφασισθεί για αυτές να εφαρμόσουν το διπλογραφικό σύστημα, αυτό δεν έχει να κάνει με το αν είναι η ΥΠΑ ΝΠΔΔ ή όχι.\nΓ) Διασφάλιση της λειτουργίας της ΥΠΑ σύμφωνα με εθνικές, ενωσιακές και διεθνείς νομοθετικές απαιτήσεις: Aυτό ουδόλως εξαρτάται από το αν η ΥΠΑ είναι ΝΠΔΔ ή όχι. Τουναντίον η κατάργηση και μετατροπή της ΥΠΑ σε ΝΠΔΔ, έναν νέο φορέα και προάγγελο μιας πιο λιτοδίαιτης οικονομικής διαχείρισης ιδιωτικοοικονομικού σκεπτικού, όχι μόνο δεν διασφαλίζει αλλά μπορεί να αποτελέσει σημαντικό παράγοντα δημιουργίας πρόσθετων επισφαλειών στη τήρηση νομοθετικών και άλλων απαιτήσεων. Επιγραμματικά τέτοιες επισφάλειες και αντίστοιχες απαιτήσεις που άπτονται του ενωσιακού κανονιστικού πλαισίου, είναι εκείνες που αφορούν πχ την επίδειξη διατήρησης των επιπέδων ασφάλειας των πτήσεων λόγω της θεσμικής αλλαγής, την επίδειξη της δυνατότητας διατήρησης της βιωσιμότητα της νέας ΥΠΑ σε περιόδους οικονομικών κρίσεων, την διασφάλιση της δυνατότητας του νέου φορέα να παρέχει αδιάλειπτα υπηρεσίες αεροναυτιλίας/διαχείρισης του εναέριου χώρου κλπ. Διαφορετικά ο νεός φορεάς παροχής υπηρεσιών αεοναυτιλίας ΥΠΑ διακυβέυει την ευρωπαική πιστοποίηση του.\nΜε αναφορά στα παραπάνω και με δεδομένο το αποδεδειγμένα αποτελεσματικό, αποδοτικό, και ενίοτε ηρωικό, ανθρώπινο δυναμικό της, η βελτίωση της αποδοτικότητας, της διαφάνειας αλλά και η διασφάλιση της λειτουργίας της ΥΠΑ σε συμφωνία με κανονιστικές απαιτήσεις είναι κυρίως θέμα πολιτικής βούλησης/κυβερνητικών προτεραιοτήτων. Για την επίτευξη βελτιώσεων στα παραπάνω σημεία υπάρχουν πλείστοι άλλοι διαχειριστικοί τρόποι και μέθοδοι που δεν προϋποθέτουν αλλαγή νομικού προσώπου της ΥΠΑ, αλλά κυρίως την διατήρηση της λειτουργικής βιωσιμότητας της ΥΠΑ ως δημόσιου φορέα.\nATSEP/Ηλεκτρονικός Μηχανικός Ασφαλείας Εναέριας Κυκλοφορίας\n9 Σεπτεμβρίου 2020, 02:25 | ΧΡΗΣΤΟΣ Ε.Ε.Κ\nΗ προτεινομενη ρυθμιση ετσι κ αλλιως εγειρει πολλα ερωτηματα σε σχεση με την σκοπιμοτητα κ χρησιμοτητα της.Ιδιαιτερα στην τρέχουσα πολυ δυσκολη κ ευαισθητη , οικονομικη κ Εθνικη συγκυρια η τυχόν έγκριση της αλλαγής της νομικής μορφής της Υπηρεσίας , θέτει την Υπηρεσία σε σοβαρούς βραχυπρόσθεσμους κίνδυνους με επιπτωσεις που μπορουν να αγγιξουν κ θεματα Εθνικης ασφαλειας ,καθιστα επισφαλες το εργασιακο μελλον των υπαλληλων της κ οδηγει αρκετους απο εμας να σκεφτομαστε οτι ειναι απλα μια βιαστικη κινηση που μονο στοχο εχει να φερει την ΥΠΑ ενα βημα πιο κοντα στην ιδιωτικοποιηση.\n9 Σεπτεμβρίου 2020, 01:40 | Σπεντζας Γεωργιος\nΟταν προκειται για την ΥΠΑ που ειναι αρρηκτα συνδεδεμενη με την διαχειριση ενος αγαθου οπως ο εθνικος εναεριος χωρος, καθε παρεμβαση, οπως η προτεινομενη, μπορει να εχει πολυπλευρες και σε βαθος χρονου συνεπειες, απο την ασφαλεια των πτησεων μεχρι την προβολη ισχυος απεναντι στον αμετανοητα κακοβουλο εξ ανατολων γειτονα.\nΗ προσφατη εμπειρια με την πανδημια κατεστησε σαφες οτι η ευρρυθμη λειτουργια ενος φορεα οπως η ΥΠΑ, εαν αποσυνδεθει απο τον αυστηρα δημοσιο πυρηνα και εξαρτηθει απο την ανθηση της αεροπορικης κινησης, τοτε στο επομενο παρομοιο παγκοσμιας κλιμακας συμβαν, η Υπηρεσια απλως θα παψει να λειτουργει.\nΘα επρεπε να αποκλειστει λοιπον ο κινδυνος, οτι υπο συνθηκες, μια «προβληματικη ΥΠΑ» και οι ποροι που διαχειριζεται θα μπορουσαν να εκχωρηθουν στον οποιονδηποτε ενδιαφερομενο αλλοτροιων συμφεροντων ομιλο /αγοραστη δραστηριοποιειται στον χωρο. Η μεταβαση απο ενα σχημα ΝΠΔΔ σε ΑΕ ειναι παντα ευκολα υλοποιησιμη.\nΣπεντζας Γεωργιος, ΗΜΑΕΚ ΥΠΑ\n9 Σεπτεμβρίου 2020, 00:12 | ΚΙΤΣΟΥ ΣΤΑΥΡΟΥΛΑ\nΑρθ.52: «Σκοπός της Υ.Π.Α. είναι η οργάνωση και ανάπτυξη των υπηρεσιών αεροναυτιλίας και διαχείρισης των μη παραχωρημένων αερολιμένων και υδατοδρομίων».\nΝα διαμορφωθεί ως εξής: «Σκοπός της Υ.Π.Α. είναι η παροχή, η οργάνωση και ανάπτυξη των υπηρεσιών αεροναυτιλίας και διαχείρισης των μη παραχωρημένων αερολιμένων και υδατοδρομίων».\n8 Σεπτεμβρίου 2020, 23:14 | Βραχωρίτη Α.\nΠοιος είναι ο σκοπός της αλλαγής της νομικής μορφής της ΥΠΑ; Τι θέλει να επιτύχει η κυβέρνηση; Αν μη τι άλλο η διαφάνεια αποδυναμώνεται καθότι το δημόσιο λογιστικό είναι αυστηρότερο αυτού ενός ΝΠΔΔ. Όλες οι επιθυμητές αλλαγές μπορούν να εφαρμοστούν και μέσω μιας αυτοτελούς δημόσιας υπηρεσίας.\n8 Σεπτεμβρίου 2020, 23:06 | Κωνσταντίνος Μανωλιτσάκης\nΣε μια τόσο κρίσιμη περίοδο που διανύουμε, εν μέσω πανδημίας και πρωτοφανών εντάσεων στο Αιγαίο θεωρείτε οτι το ξεκίνημα της σταδιακής αποδόμησης της ΥΠΑ (με απώτερο προορισμό την ιδιωτικοποίηση) θα βοηθήσει με κάποιον τρόπο το ελληνικό κράτος ???\nΜε το να ορίζετε ως βασικό πόρο για την λειτουργία της Νέας ΥΠΑ την χρηματοδότηση του EuroControl η οποία είναι προς το παρόν μετέωρη και παντελώς αβέβαιη σε βάθος χρόνου ??\nΑμφιβάλλω εάν έχει γίνει μια σοβαρή οικονομοτεχνική μελέτη σχετικά με την βιωσιμότητα της ΥΠΑ και είναι ξεκάθαρο οτι με τον οικονομικό σχεδιασμό του νομοσχεδίου οδηγείτε την ΥΠΑ σε σίγουρο ναυάγιο.\nΠάντως να είστε σίγουροι οτι οι πάροχοι αεροναυτιλίας των Ευρωπαίων εταίρων μας θα νοιώσουν μεγάλη ικανοποίηση για την επικείμενη ιδιωτικοποίηση και θα καραδοκούν να μπούν στην Ελληνική αγορά και να αρπάξουν ότι μπορέσουν απο υπηρεσίες αεροναυτιλίας μέσω του «UnBundling» που το ίδιο το Eurocontrol σχεδιάζει για το προσεχές μέλλον.\nΘέλουμε ίσως να βοηθήσουμε το EuroControl προς την επίτευξη αυτών των στόχων του ??\nΜήπως θα βοηθήσει τον γεωστρατηγικό σχεδιασμό του κράτους η υπονόμευση της εθνικής κυριαρχίας μας στο FIR Αθηνών-Μακεδονίας ?? Πιστεύετε οτι μια λιγότερο Δημόσια (έως καθόλου) Νέα ΥΠΑ θα μπορεί να συνεργαστεί πιο στενά και πιο αποδοτικά με το ΓΕΑ για την επιτήρηση του εναερίου χώρου μας ?? Αμφιβάλλω εάν η πολιτική ηγεσία έχει ζητήσει τη γνώμη της στρατιωτικής ηγεσίας πάνω σε ένα τόσο σημαντικό θέμα όπως το μέλλον της ΥΠΑ.\nΌσο για την αλλαγή του ονόματός μας στις διεθνείς μας σχέσεις και συνεργασίες, θεωρώ απαράδεκτο την αφαίρεση του «Hellenic» απο το HCAA για να μείνει ένα στεγνό και απρόσωπο CAS – Civil Aviation Service. Οι περισσότεροι ANSPs (AeroNautical Service Providers) υποδηλώνουν με κάποιον τρόπο το κράτος τους μέσα στο διεθνές τους όνομα. Εμείς ΓΙΑΤΙ το αποποιούμαστε ??\nΕίναι και αυτό στα πλαίσια της μακροπρόθεσμης στρατηγικής μας ??\nΤο σίγουρο είναι οτι θα ευχαριστήσουμε τους γείτονές μας …\nΗλεκτρονικός Μηχανικός Ασφάλειας Εναέριας κυκλοφορίας.\n8 Σεπτεμβρίου 2020, 22:06 | TS\nΗ μετατροπή της ΥΠΑ σε ΝΠΔΔ εγείρει ερωτήματα για το μέλλον της υπηρεσίας! Είναι σίγουρο ότι φεύγοντας από το στενό δημόσιο η μετατροπή σε ΝΠΙΔ ειναι σαφώς ευκολότερη! Μια τόσο ευαίσθητη υπηρεσία που είναι άρρηκτα συνδεδεμένη με τον έλεγχο του ελληνικού FIR είναι ανεπίτρεπτο να μην ανήκει στο στενό δημόσιο τομέα!\n8 Σεπτεμβρίου 2020, 22:34 | Κυριακοπουλου Ελενη\n«Αξιότιμε κε Υπουργέ, με όλο το σεβασμό νομίζω πως εκείνοι που σας συμβούλεψαν ότι αποτελεί καλή επιλογή η μετατροπή της ήδη αυτοτελούς αποτελεσματικής και αποδοτικής δημόσιας ΥΠΑ σε ΝΠΔΔ (και ότι αυτό ιδιωτικο-οιοκονομικά προλογίζει), είτε\nα) δεν αντιλαμβάνονται που αυτό μεσοπρόθεσμα οδηγεί σε ότι αφορά την εθνική ασφάλεια των πτήσεων, το τουριστικό προϊόν μας και την εθνική μας κυριαρχία\nή β) το αντιλαμβάνονται και γνωρίζουν ότι δεν θα είναι εκεί όταν χρειαστεί να αναληφθούν οι επιπτώσεις μιας τέτοιας συμβουλής τους.\nή γ) περιμένουν να επωφεληθούν με την πρώτη ευκαιρία αδυναμίας για αδιάλειπτη παροχή δημοσίων υπηρεσιών αεροναυτιλίας ή και αεροπορικού συμβάντος, για την αποκομιση επαχθούς για το δημόσιο συμφέρον οικονομικης οφέλειας».\n8 Σεπτεμβρίου 2020, 21:52 | ΚΑΛΛΙΟΠΗ ΚΛΗΡΟΝΟΜΟΥ\nΥπηρετώ στην Υπηρεσία Πολιτικής Αεροπορίας σαν Ηλεκτρονικός Μηχανικός (ΗΜΑΕΚ) 32 χρόνια. Για 17 συνεχή χρόνια υπηρέτησα σε παραμεθόριο περιοχή, στον Κρατικό Αερολιμένα Ρόδου- Διαγόρας. Προχωρώντας στην έκτη δεκαετία της ζωής μου και όντας δημόσιος υπάλληλος για περισσότερο από τρεις δεκαετίες έμαθα ότι υπάρχει ένα κομμάτι του Δημοσίου όπου οι δημόσιοι λειτουργοί εκτελούν το υπηρεσιακό τους καθήκον σαν μέρος ενός αυτιστικού συστήματος που πηγαινοέρχεται σαν άκομψο εκκρεμές αναπαράγοντας, σκοτώνοντας και γεννώντας τον εαυτό του, ίδιο και απαράλλακτο, υπάρχουν όμως και οι δημόσιοι λειτουργοί που στέκονται όρθιοι στηρίζοντας το πόστο τους, ανεξάρτητα από οποιασδήποτε προσωπική και οικογενειακή αδυναμία και εκπαιδεύονται σε όλη την επαγγελματική τους ζωή για να είναι σε θέση να εξυπηρετούν την συνεχώς εξελισσόμενη δουλειά τους. Το χειμώνα σε ακραίες καιρικές συνθήκες, το καλοκαίρι κάτω από υψηλές θερμοκρασίες βρίσκονται σε ερημικές περιοχές με μηχανήματα που πρέπει να δουλέψουν για να μη σπάσει η επιχειρησιακή αλυσίδα. Έτσι μαθαίνουμε. Όταν στα χέρια σου βρίσκεται η ασφάλεια των πτήσεων, ανθρώπινες ζωές και η μεγαλύτερη κατά πολλούς βιομηχανία της πατρίδας σου, ο τουρισμός, δεν υπάρχουν εύκολες επιλογές.\nΠροωθείται η μετατροπή της Υπηρεσίας σε ΝΠΔΔ, μιας Υπηρεσίας που έχει συντελέσει το έργο της με απόλυτη επιτυχία, βάζοντας σε κίνδυνο τη βιωσιμότητα της με αποκοπή από τον κρατικό προυπολογισμό, όπως σε περιπτώσεις κρίσεων όπως αυτή που αντιμετωπίζουμε στον παρόντα χρόνο σαν αποτέλεσμα των μέτρων που ίσχυσαν και ισχύουν λόγω της πανδημίας. Αυτό θα είχε ως αποτέλεσμα την ιδιωτικοποίηση της. Ο ιδιώτης θα βάλει πρώτη προτεραιότητα την ασφάλεια των πτήσεων, τις ανθρώπινες ζωές όταν ο λογιστικός του υπολογισμός δεν αποδίδει τα προβλεπόμενα κέρδη; Κατά τη διάρκεια της υπηρεσίας μου στην παραμεθόριο και έχοντας ειδικότητα σε συστήματα RADAR , οι φορές που βλέπαμε τούρκικα μαχητικά να παραβιάζουν το ελληνικό FIR, συνήθως κοντά στο Καστελλόριζο, και τα δικά μας μαχητικά να σηκώνονται ήταν τόσο συχνό που θα χαρακτηριζόταν συνηθισμένο. Θυμάμαι τις ιστορίες των παλαιοτέρων όταν στην εποχή της επιστράτευσης πέρασαν 24ωρα μόνοι σε βουνά φυλάγοντας στρατηγικής σημασίας μηχανήματα Αεροναυτιλίας που συνήθως βρίσκονταν δίπλα σε στρατιωτικές βάσεις. Αυτοί οι άνθρωποι μας δίδαξαν τη στάση ζωής, το ήθος, την κουλτούρα να είσαι υπάλληλος της Πολιτικής Αεροπορίας. Από κάποια άποψη διδαχθήκαμε να είμαστε Έλληνες και Ελληνίδες.\nΚατά τον Υπαλληλικό κώδικα δημόσιος υπάλληλος είναι το έμμεσο και έμμισθο όργανο του κράτους, το οποίο συνδέεται με το κράτος με άμεση, υπηρεσιακή και πειθαρχική σχέση. Ο δημόσιος υπάλληλος είναι όργανο του κράτους.\nΗ απώλεια της δημοσιουπαλληλικής ταυτότητας μας πόσο θα μας επιτρέπει να επιτελούμε το έργο μας όπως το έχουμε μέχρι τώρα πραγματώσει; Ένας ιδιώτης θα το κάνει αυτό; Ένας ιδιώτης μπορεί να λειτουργήσει σαν όργανο του κράτους, να υπερασπιστεί, όπου αυτό κρίνεται αναγκαίο;\n8 Σεπτεμβρίου 2020, 20:49 | ΔΒ\nΤο εν λόγω άρθρο οφείλει να τροποποιηθεί είτε να αποσυρθεί, σε καμία περίπτωση η υπηρεσία πολιτικής αεροπορίας δεν μπορεί να αποτελέσει αντικείμενο εκμετάλλευσης ιδιωτών. Ο εθνικός εναέριος χώρος πρέπει να παραμείνει στο κράτος δίχως καμία πιθανότητα ιδιωτικοποίησης του.\n8 Σεπτεμβρίου 2020, 19:11 | Ζαχαρόπουλος Γεώργιος\nΑπό την ίδρυσή της η ΥΠΑ τελεί υπό κρατικό έλεγχο προσφέροντας πλήθος κρίσιμων υπηρεσιών πρωτίστως προς τους Έλληνες πολίτες αλλά και σε πολίτες άλλων κρατών. Η διαχείριση και ο έλεγχος του εναέριου χώρου, η εγκατάσταση και η συντήρηση συστημάτων αεροναυτιλίας, η λειτουργία κρατικών και δημοτικών αερολιμένων, η εκτέλεση απόρρητων σχεδίων επιχειρήσεων αεράμυνας και Έρευνας και Διάσωσης καθώς και η συνεργασία με άλλες ευαίσθητες κρατικές υπηρεσίες, όπως είναι το ΓΕΑ και το ΥΠΕΞ, είναι μόνο μερικές από τις υπηρεσίες που η ΥΠΑ παρέχει με μοναδικό σκοπό την ασφάλεια των πτήσεων και κατ’ επέκταση την ασφάλεια της ανθρώπινης ζωής, την άσκηση κοινωνικής πολιτικής, την ανάπτυξη του τουρισμού και συνεπώς της Εθνικής Οικονομίας και τη διατήρηση της Εθνικής Ασφάλειας και Κυριαρχίας. Παρόλο που το οικονομικό κέρδος δεν αποτελεί σκοπό της παροχής των παραπάνω υπηρεσιών, εν τούτοις η ΥΠΑ αποτελεί κερδοφόρα για το κράτος υπηρεσία.\nΗ μετατροπή της ΥΠΑ από αμιγώς κρατική υπηρεσία σε ΝΠΔΔ, με πρόσχημα την οικονομική της αυτοτέλεια, ενέχει τον κίνδυνο μελλοντικής ιδιωτικοποίησης της με άμεση συνέπεια την πτώση του επιπέδου των παρεχόμενων υπηρεσιών, εφόσον κύριος σκοπός μίας εταιρείας είναι η κερδοφορία, με έως και καταστροφικά αποτελέσματα στους τομείς που αναφέρθηκαν στην προηγούμενη παράγραφο, προκαλώντας άμεσο πλήγμα στην υπόληψη του Ελληνικού Κράτους και μόνο και όχι της εκάστοτε εταιρείας. Επιπλέον, εξαιτίας της πανδημίας του SARS–CoV–2 και της εξαιρετικής μείωσης της αεροπορικής κίνησης είναι βέβαιο ότι τελικά ο στόχος της οικονομικής αυτοτέλειας δεν μπορεί να είναι αμέσως επιτεύξιμος. Ήδη ιδιωτικοί πάροχοι άλλων χωρών και αεροπορικές εταιρείες ζητούν κρατική ενίσχυση προς εξασφάλιση της βιωσιμότητάς τους.\nΠροκειμένου να αρθούν οι όποιες δυσκολίες αντιμετωπίζει η ΥΠΑ σε ό,τι αφορά σε θέματα προμηθειών, μετακινήσεων κλπ. δεν απαιτείται μεταβολή του νομικού καθεστώτος της λειτουργίας της αλλά πολιτική βούληση για γρήγορη εκτέλεση των διαδικασιών, που ήδη υπάρχουν και εφαρμόζονται, ή/και επανασχεδιασμός τους επί το βέλτιον. Ακόμα και αν η οικονομική αυτοτέλεια, όμως, αποτελεί επιτακτική ανάγκη, αυτή δύναται να επιτευχθεί και με διαφορετικές του ΝΠΔΔ μορφές, όπως πχ η Γενική Γραμματεία.\nΤέλος, η απομάκρυνση μίας στρατηγικής για τη Χώρα υπηρεσίας, όπως είναι η ΥΠΑ, από τον κρατικό έλεγχο στη συγκεκριμένη χρονική περίοδο, που κλιμακώνεται η ένταση στις σχέσεις Ελλάδας–Τουρκίας, θα αποτελούσε λάθος τακτική κίνηση.\nΓια όλους τους παραπάνω λόγους η ΥΠΑ πρέπει να παραμείνει μία δημόσια υπηρεσία ώστε να εξασφαλιστεί η απρόσκοπτη παροχή υψηλού επιπέδου υπηρεσιών σε έναν τομέα κρίσιμο για τη χώρα.\n8 Σεπτεμβρίου 2020, 19:39 | ΣΥΛΛΟΓΟΣ ΕΛΕΓΚΤΩΝ ΠΕΡΙΟΧΗΣ ΣΕΠ\nΆρθρο 52, παρ.1 «Τροποποίηση άρθρου 26 του ν. 4427/2016 – Σύσταση Ν.Π.Δ.Δ. με την επωνυμία\n«Υπηρεσία Πολιτικής Αεροπορίας»\nΑναφέρεται η ΥΠΑ ως φορέας παροχής υπηρεσιών Αεροναυτιλίας και ως φορέας παροχής υπηρεσιών αεροδρομίων – υδατοδρομίων, που είναι δύο διακριτές οντότητες. Είναι σαφές ότι όταν αναφερόμαστε στην «ΥΠΑ ως Φορέα Παροχής Υπηρεσιών Αεροναυτιλίας» μιλάμε για τη Γενική Διεύθυνση Υπηρεσιών Αεροναυτιλίας όπως αυτή περιγράφεται στο Άρθρο 45 του ν.4427/2016.\n8 Σεπτεμβρίου 2020, 18:29 | Γεώργιος Πασιόπουλος\nΔιανύουμε ιστορικές στιγμές για πολλούς και σημαντικούς λόγους! Σε κάθε περίπτωση η βεβιασμένη πρόθεση αποσύνδεσης της Υπηρεσίας Πολιτικής Αεροπορίας (Υ.Π.Α.) από τον πυρήνα του Κράτους με μετατροπή της σε Νομικό Πρόσωπο Δημοσίου Δικαίου (Ν.Π.Δ.Δ.) – ως προθάλαμος μίας πιο ιδιωτικοοικονομικής διαχείρισης και ιδιοκτησίας της – απευχόμαστε να αποδειχθεί ως η πιο επαχθής κυβερνητική πρόταση στην ιστορία της αεροπορίας στη χώρα μας.\nΑπό ιδρύσεως της το 1973 η Υ.Π.Α. αποτελεί κρατική δημόσια υπηρεσία Υπουργείου – και σήμερα του Υπουργείου Υποδομών και Μεταφορών- που ιδίως διοικητικά την διακρίνει μία ιδιότυπη αυτοτέλεια ενώ επιχειρησιακά λειτουργεί αδιάλειπτα σε 24ωρη βάση ωσάν Υπηρεσία Σώματος Ασφαλείας. Με υφιστάμενο βασικό αντικείμενο την παροχή υπηρεσιών αεροναυτιλίας και αερομεταφορών στο ελληνικό FIR και τα αεροδρόμια της χώρας. Η ΥΠΑ οφείλει και συμμορφώνεται με όλες τις διεθνείς και ευρωπαϊκές κανονιστικές απαιτήσεις ασφαλείας της αεροπορίας και αεροναυτιλίας κατά ICAO/EASA. Και αυτό μπορεί να το επιτυγχάνει ιδίως χάρην της εξειδικευμένης τεχνογνωσίας, άρτιας εκπαίδευσης, υψηλής αποτελεσματικότητας και αποδοτικότητας αλλά και λόγω του υψηλού αισθήματος πατριωτικής ευθύνης του ανθρώπινου δυναμικού και ηγεσίας της.\nΩς Δημόσια Υπηρεσία, αποτελεί κρίσιμο πυλώνα της ασφάλειας των πτήσεων και του επιβατικού κοινού καθότι διαχειρίζεται νευραλγικής σημασίας αεροναυτιλιακές και αερολιμενικές υπηρεσίες και υποδομές για την επιτέλεση του έργου της σε πολυσχιδή συνεργασία με άλλους δημόσιους κρατικούς φορείς σε ξηρά, αέρα και θάλασσα. Και συγκεκριμένα με την Αστυνομία του Υπουργείου Δημόσιας Τάξης για την διατήρηση της έννομης τάξης στα αεροδρόμια της χώρας, με την Πολεμική Αεροπορία στα πολιτικοστρατιωτικά αεροδρόμια της χώρας καθώς και με το Λιμενικό/Υπηρεσία Πλοήγησης του Υπουργείου Ναυτιλίας στα νέα και υπό ανάπτυξη θαλάσσια αεροδρόμια (υδατοδρόμια) της χώρας μας.\nΕπομένως η Υπηρεσία Πολιτικής Αεροπορίας όπως ίσως ακόμα και η Εθνική Μετεωρολογική Υπηρεσία (Ε.Μ.Υ.) του Υπουργείου Εθνικής Αμύνης (που δεν διαχειρίζεται εναέριο χώρο μεν αλλά παρέχει αξιόπιστα και ενιαία, κρίσιμες για την ασφάλεια των πτήσεων μετεωρολογικές πληροφορίες αεροναυτιλίας), ξεκάθαρα νοείται ως Υπηρεσία Ασφαλείας που εύλογα ανήκει στον στενό πυρήνα του κράτους, σε αναλογία με το Λιμενικό και την Υπηρεσία Πλοήγησης στη Ναυτιλία, την Αστυνομία/Τροχαία στην Δημόσια Τάξη/Οδική Κυκλοφορία, και την Πολεμική Αεροπορία στην Εθνική Αεράμυνα της Χώρας μας.\nΕπιπρόσθετα η εθνική κρισιμότητα των υπηρεσιών και υποδομών της Υ.Π.Α. ενισχύεται από την ανάγκη ενιαίας και συντονισμένης διαχείρισης της πολιτικοστρατιωτικής άμυνας της χώρας στην ίσως πιο θερμή στρατιωτικά περιοχή της υφηλίου λόγω γειτόνων χωρών τριών διαφορετικών ηπείρων που ανά τα χρόνια επιβουλεύονται την αξιοζήλευτη γεωπολιτική και γεωστρατηγική θέση της χώρας μας. Παράλληλα η έντονη γεωμορφία της Ελλάδας συμπυκνωμένη σε ιδιαιτέρως μικρή έκταση, επιφέρει ιδιαιτέρως πολυσχιδείς και υψηλότερες/περισσότερες αεροπορικές/αεροναυτιλιακές απαιτήσεις και προκλήσεις ασφαλείας και επιδόσεων από ίσως κάθε άλλη πολιτική αεροπορία διεθνώς.\nΙδίως λόγω των παραπάνω ισχυρά ιδιότυπων εθνικών παραμέτρων συγκριτικά με πολιτικές αεροπορίες άλλων χωρών, οι επισφάλειες/κίνδυνοι στην παροχή αεροπορικών και αεροναυτιλιακών υπηρεσιών στην Ελλάδα είναι από τις υψηλότερες του κόσμου. Επομένως η οποιαδήποτε εκ του προχείρου απόπειρα αναδιοργάνωσης και διαχείρισης αεροναυτιλιακών υπηρεσιών διακινδυνεύει ανθρώπινες ζωές αλλά και αποτελεί ασύμμετρη απειλή για το τουριστικό μας προϊόν και συνακόλουθα την οικονομική ευημερία της χώρας. Για αυτό ακριβώς ένας καλά προμελετημένος σχεδιασμός με βάση κατάλληλη και αναλυτική μελέτη Επικινδυνότητας (Risk Assesement) αποτελεί μία εκ του ουκ άνευ διεθνώς νομική απαίτηση για οποιαδήποτε σοβαρή αλλαγή που επηρεάζει τα επίπεδα Ασφαλείας του υπό την ευρεία ‘Συστήματος Αεροναυτιλίας’ και τα επιμέρους συστατικά του στοιχεία (Εξοπλισμός/Υποδομές, Διαδικασίες, Ανθρώπινο Δυναμικό)\nΕάν στα παραπάνω προστεθεί η ανάγκη για αδιάλειπτη παροχή αεροπορικών /αεροναυτιλιακών υπηρεσιών σε σταθερά 24ωρη βάση από την ΥΠΑ, αυτό ξεκάθαρα συνάδει με μία απεξαρτημένη/θωρακισμένη Υπηρεσία από τις επιπτώσεις κοινωνικών και οικονομικών κρίσεων και συγκυριών και άρα με την στενή σύνδεση της με τον τακτικό Κρατικό Προϋπολογισμό. Διαφορετικά εύλογα θα διακυβευόταν σε συχνή βάση η σταθερότητα παροχής των σχετικών υπηρεσιών της και άρα και πρακτικά η βιωσιμότητα της.\nΣτην δε παρούσα συγκυρία της οικονομικής κρίσης λόγω της πανδημίας SARS-COV-2, παρότι σηματοδοτείται σε διεθνές επίπεδο η ανάγκη για μία πιο βιώσιμη και λιγότερο χειραφετημένη από το κράτος παροχή αεροπορικών/αεροναυτιλιακών υπηρεσιών, αποτελεί δυστύχημα για την Ελλάδα ότι υπάρχουν συγκυριακά ισχυρές πιέσεις αεροπορικών εταιριών διεθνώς για δραστικές μειώσεις κόστους του συστήματος εναέριας κυκλοφορίας εις βάρος των εθνικών παρόχων αεροναυτιλίας. Ενδεχομένως διότι είναι γνωστό ότι σύμφωνα με το Αρθρο 28 της Σύμβασης του Διεθνούς Οργανισμού Πολιτικής Αεροπορίας (ICAO) το βάρος της ευθύνης και επισφάλειας για την αντίστοιχη έκπτωση κόστους και ενδεχόμενης επίπτωσης ασφαλείας (πχ οφειλόμενη σε ένα συμβάν διαχείρισης εναέριας κυκλοφορίας, όπως ένα αεροπορικό δυστύχημα) μετακυλίεται και αναλαμβάνεται κατά τα πλείστα από κάθε κράτος στην γεωγραφική περιοχή ελέγχου του (State Responsibility of Services in their Respective Territory).\nΕπομένως και για όλους τους παραπάνω λόγους (και παρότι υπάρχουν περιπτώσεις ιδιωτικοοικονομικών μορφωμάτων που εξυπηρετούν δραστηριότητες του δημόσιου τομέα και που υπό κατάλληλες προϋποθέσεις μπορούν να αποδώσουν ευρύτερα οφέλη παρά τα όποια παράπλευρα κόστη) στην περίπτωση της Ελληνικής Πολιτικής Αεροπορίας δεν διακρίνεται να υφίστανται οι κατάλληλες προϋποθέσεις και συνθήκες υπερκερασμού της δημόσιας ωφέλειας από το αντίστοιχο δημόσιο και εθνικό κόστος της εφαρμογής ενός καθαρά ιδιωτικοικονομικού σκεπτικού διαχείρισής της. Διότι τα όποια διασυνδεδεμένα ιδιωτικά συμφέροντα δεν επηρεάζονται επαρκώς ή δεν αντιλαμβάνονται επαρκώς (εν μέσω μίας περιόδου εξέλιξης ενός πειράματος μείωσης κόστους της εναέριας κυκλοφορίας σε διεθνή κλίμακα) το ασύμμετρα μεγάλο και ιδιότυπο εθνικό, οικονομικό αλλά και πολιτικό κόστος και ριψοκινδύνευση, μίας Ελληνικής Πολιτικής Αεροπορίας/Αεροναυτιλίας εκτός του πυρήνα της εκτελεστικής εξουσίας του κράτους.\nΕπομένως λαμβάνοντας υπόψη, εθνικές μας ιδιαιτερότητες και συμφέροντα, και στον αντίποδα επαχθών ιδιωτικοοικονομικών σκεπτικών, εν μέσω περιόδων κρίσης και αναμπουμπούλας, η Ελληνική Κυβέρνηση και Κοινοβούλιο, καλείται όπως σταθεί στο ύψος των ιστορικά κρίσιμων περιστάσεων. Και να λειτουργήσει με ιδιαιτέρως υψηλό αίσθημα πατριωτικής ευθύνης αλλά και να προστατέψει την ασφάλεια των πτήσεων, το επιβατικό κοινό αλλά και το Τουριστικό Εθνικό μας Προϊόν. Θωρακίζοντας οργανωτικά την Αεροναυτιλία και άρα και την ΥΠΑ, με θεσμικές κινήσεις που την τοποθετούν εγγύτερα στον πυρήνα της εκτελεστικής εξουσίας του κράτους, αλλά και που διασφαλίζουν διαχρονικά την οικονομική της ευρωστία προκειμένου να ανταποκρίνεται αποτελεσματικά και αποδοτικά στις παντός καιρού εθνικές και διεθνείς υποχρεώσεις της.\nΓεώργιος Πασιόπουλος, PhD/Απόφοιτος ΕΣΔΔΑ, Air Traffic Safety Electronics Personnel /Ηλεκτρονικός Μηχανικός Ασφάλειας Εναερίου Κυκλοφορίας.\n8 Σεπτεμβρίου 2020, 17:23 | κ.καζάκος\nΗ σημερινή ΥΠΑ καταργείται και συστήνεται νομικό πρόσωπο δημοσίου δικαίου (ΝΠΔΔ). Όπως υπογραμμίζουν οι νομικοί μας σύμβουλοι, η μετάβαση σε Νομικό Πρόσωπο Ιδιωτικού Δικαίου (ΝΠΙΔ) είναι πλέον εύκολη.\nΑλήθεια έχουμε λύσει τα θέματά μας με τους «φίλους» γείτονες?\nΑλήθεια η ασφάλεια των πτήσεων πόσο μπορεί να κρατηθεί εαν μπει στο παιχνίδι ο ιδιώτης?\nΗ συνεργασία ΓΕΑ – ΥΠΑ στα θέματα Εθνικής Ασφαλείας πως θα γίνεται? Με όρους Management?\nΛύσαμε όλα τα Εθνικά μας θέματα και δεν το γνωρίζουμε???\nΥπηρεσία Πολιτικής Αεροπορίας – > Έλεγχος – Υποστήριξη – Πιστοποίηση του εθνικού εναέριου χώρου.\nΝΠΔΔ . . . ΝΠΙΔ . . . Εταιρεία .\nΟΙ ΕΤΑΙΡΕΙΕΣ Δ Ε Ν Μ Π Ο Ρ Ο Υ Ν ΝΑ ΕΙΝΑΙ ΥΠΕΥΘΥΝΕΣ ΓΙΑ ΤΗΝ ΑΣΦΑΛΕΙΑ ΤΗΣ ΧΩΡΑΣ !\n8 Σεπτεμβρίου 2020, 16:46 | Χάρης\nΕίναι απορίας άξιο το χρονικό σημείο που συντελείται αυτή η αλλαγή και τι εξυπηρετεί πραγματικά, χωρίς να έχει προηγηθεί ενημέρωση των συνδικαλιστικών οργάνων, για μία τόσο σημαντική αλλαγή, ώστε να υπάρξει ικανός χρόνος διαβούλευσης για μία τόσο ριζική αλλαγή όπως αυτή που επιχειρείται.\n8 Σεπτεμβρίου 2020, 14:40 | Στέλλα Μπεη\nΠιο ακατάλληλη στιγμή για να ιδιωτικοποιηθεί η ΥΠΑ, δεν έχει υπάρξει χρονικά εν μέσω κρίσης με την γείτονα… για μια Υπηρεσία με Διοικητή πρώην Στρατιωτικό και στενά συνεργαζόμενη με την πολεμική αεροπορία για την διασφάλιση των ακραίων αεροδιαδρομων, που η ύπαρξη τους σχετιζεται και με τα θαλάσσια σύνορα μας. Οι Τούρκοι καθημερινά παρενοχλούν για να αναγκάσουν τις αεροπορικές εταιρείες να σταματήσουν να χρησιμοποιουν αυτούς τους αεροδιάδρομους προσπαθεια που ένας ιδιώτης θα εγκαταλείψει.\nΗ Αεροναυτιλία ουδέποτε απασχόλησε ιδιαίτερα με απεργίες και δουλεύει παραδειγματικά για Δημόσια υπηρεσία παρά τις προσπάθειες ορισμένων.\nΓιατί λοιπόν τώρα η αλλαγή μορφής;\nΑποσύρετε το άρθρο και εκσυγχρονιστε αυτή την Υπηρεσία. Μόνο οφέλη θα έχει η χωρα.\n8 Σεπτεμβρίου 2020, 14:09 | Λ Κ\nΗ μετατροπή της ΥΠΑ από αμιγώς δημόσια υπηρεσία σε ΝΠΔΔ είναι λανθασμένη και βεβιασμένη κίνηση. Υπάρχουν σοβαροί λόγοι εθνικής ασφάλειας. Επίσης, δεν είναι σωστά σχεδιασμένη η οικονομική αυτοτέλειά της καθώς μισθολογικά πρώτα πρέπει οι υπάλληλοι να πληρώνονται-εργάζονται για προφανείς λόγους για το κράτος.\n8 Σεπτεμβρίου 2020, 14:51 | Ελευθερια\nΝΠΔΔ που σύντομα θα μετατρέψετε σε ΝΠΙΔ. Θα δωσετε λοιπόν σε ιδιώτη τον ελληνικό εναέριο χώρο και μήπως μαζί και τα θέματα της εθνικής μας ασφάλειας;\n8 Σεπτεμβρίου 2020, 14:16 | ΣΥΛΛΟΓΟΣ ΔΙΠΛΩΜΑΤΟΥΧΩΝ ΜΗΧΑΝΙΚΩΝ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ\nΣΧΟΛΙΑ ΕΠΙ ΤΟΥ ΜΕΡΟΥΣ Β’ – ΡΥΘΜΙΣΗ ΖΗΤΗΜΑΤΩΝ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ (Υ.Π.Α.)\nΣύλλογος Διπλωματούχων Μηχανικών ΥΠΑ\n8 Σεπτεμβρίου 2020, 14:25 | Κωνσταντίνος Σημαιάκης\nΟ νέος Νόμος δεν προβλέπει συνεργασία των Υπηρεσιών Αεροναυτιλίας με τις υπηρεσίες έρευνας και διάσωσης (Search and Rescue ), ίσως γιατί δεν υπάρχει ανάλογη πρόβλεψη στους Ευρωπαϊκούς Κανονισμούς. Πιστεύω πάντως ότι η κάθε Χώρα έχει το δικαίωμα να ορίσει στην Εθνική της νομοθεσία μια τέτοια συνεργασία που θα είναι ιδιαίτερα χρήσιμη και ίσως και με Εθνικές προεκτάσεις.\n8 Σεπτεμβρίου 2020, 14:00 | ΧΣ\nΠαραθέρω κάτωθι την άποψη του σημερινού Υπουργού Μεραφορών κ. Καραμανλή κατά την ψήφιση του νομοσχεδίου για την ΑΠΑ το 2016:\n«Ομως, ο Κωνσταντίνος Καραμανλής της ΝΔ τόνισε ότι το νομοσχέδιο έχει ρουσφετολογική διάσταση και επιφυλάχθηκε για την τελική στάση που θα τηρήσει το κόμμα του. Ειδικά για τη δομή της ΑΠΑ, είπε ότι υπάρχει ένα απίστευτο, δαιδαλώδες, γραφειοκρατικό σύστημα, που θα βαρύνει τον κρατικό προϋπολογισμό με άγνωστο ποσό. Δημιουργούνται σοβαρά ζητήματα, όπως για παράδειγμα, πού θα πάνε τα χρήματα του Eurocontrol και επισήμανε ότι παραβιάζονται κατάφωρα ευρωπαϊκοί κανονισμοί. Εκτίμησε παράλληλα, ότι με το αυτό το σχήμα, θα υπάρχει ζήτημα και στα ευρωπαϊκά δικαστήρια. Το οργανόγραμμα, τόσο για την ΥΠΑ, όσο και για την ΑΠΑ, είναι ένας εύσχημος τρόπος να δημιουργηθεί και πάλι μια στρατιά εργαζομένων, είπε ο βουλευτής της ΝΔ, καταγγέλλοντας προχειρότητα και έλλειψη σοβαρότητας. Ο κ. Καραμανλής αναγνώρισε όμως ως πολύ θετικό, ότι η κυβέρνηση κατάφερε να μην μπούμε σε μια διαδικασία εκποίησης του εναέριου χώρου, που θα γινόταν με τη δημιουργία μιας Ανωνύμου Εταιρείας, η οποία θα έπαιρνε πάνω της αρμοδιότητες της αεροναυτιλίας.»\nΌπως πολύ σωστά τόνισε το μακρινό 2016 ο κ. Καραμανλής, ορθώς δεν μπήκαμε τότε σε διαδικασία εκποίησης του εναέριου χώρου της χώρας μας. Θα μπορούσατε να μας απαντήσετε ποιες συνθήκες άλλαξαν από τότε ώστε να δικαιολογούν την πρόταση μετατροπής της ΥΠΑ σε ΝΠΔΔ; Μιας υπηρεσίας κερδοφόρας για το Ελληνικό Δημόσιο, που αποτελεί τον πυλώνα του βασικότερου κλάδου της οικονομίας (τουρισμός) και η οποία με τις κατάλληλες μεταρρυθμίσεις θα μπορούσε να λειτουργεί ως πρότυπο για άλλες δομές του Δημόσιου Τομέα.\nΘεωρείτε πως είναι κατάλληλη περίοδος αλλαγών προς αυτή την κατεύθυνση εν μέσω της κρίσης της πανδημίας αλλά και της συνεχιζόμενης προκλητικότητας της Τουρκίας; Πως ακριβώς φαντάζεστε τη συνεργασία της ΥΠΑ με το ΓΕΑ σε περίπτωση που χρειαστεί η οποιαδήποτε ανταλλαγή πληροφοριών; Μήπως υπάρχουν άλλα συμφέροντα και πιέσεις από συγκεκριμένα συμφέροντα (τυχαίο παράδειγμα η Aegean του κ. Βασιλάκη) ώστε ο έλεγχος του εναέριου χώρου να περάσει στα χέρια ιδιωτών με ολέθρια αποτελέσματα;\n8 Σεπτεμβρίου 2020, 13:47 | Κωνσταντίνος Σημαιάκης\nΠρόταση για προσθήκη / διευκρίνιση: Ο νόμος θα πρέπει να διευκρινίσει πως θα διασφαλίζονται οι υποχρεώσεις οι σχετιζόμενες με αποζημιώσεις σε περίπτωση σοβαρού συμβάντος ή ατυχήματος αεροσκάφους που λειτουργεί υπό κατευθύνσεις υπηρεσιών Αεροναυτιλίας του Ν.Π.Δ.Δ. με την επωνυμία «Υπηρεσία Πολιτικής Αεροπορίας». Σημειώνεται ότι με βάση την απαίτηση που εκφράζεται στον Ε.Κ. 2017/373 (Παράρτημα ΙΙΙ, τμήμα Δ) σημείο: ATM/ANS.OR.D.020 Ευθύνη και ασφαλιστική κάλυψη, » α) Οι πάροχοι υπηρεσιών αεροναυτιλίας και διαχείρισης της ροής της εναέριας κυκλοφορίας και ο διαχειριστής δικτύου εφαρμόζουν ρυθμίσεις για την κάλυψη της ευθύνης που σχετίζεται με την εκτέλεση των καθηκόντων τους σύμφωνα με την εφαρμοστέα νομοθεσία. β) Η μέθοδος που χρησιμοποιείται για την παροχή της κάλυψης αρμόζει στη δυνητική απώλεια και ζημία, με βάση το νομικό καθεστώς των παρόχων και του διαχειριστή δικτύου και το επίπεδο της διαθέσιμης εμπορικής ασφαλιστικής κάλυψης……..». Σημειώνεται επίσης ότι εν λόγω απαίτηση είναι αντικείμενο επιθεώρησης από την σημερινή Εθνική Εποπτική Αρχή Αεροναυτιλίας (ΕΕΑΑ) και δυνητικά από την EASA και θα πρέπει να παρέχεται σαφής απόδειξη για την ικανοποίηση της. Με την υφιστάμενη νομική μορφή, ο πάροχος Υπηρεσιών Αεροναυτιλίας ΓΔΦΠΥΑΝ έχει δηλώσει ρητά ότι το Ελληνικό Δημόσιο παρέχει τις αιτούμενες εγγυήσεις ανάληψης ευθύνης σε περίπτωση ατυχήματος ή σοβαρού συμβάντος, γεγονός που επιβεβαιώθηκε στην πράξη κατά την πτώση του Αεροσκάφους Γιακοβλεφ στα Πιέρεια Όρη το 1997. Συνεπώς, ο νόμος το Ν.Π.Δ.Δ., θα πρέπει να έχει σχετική πρόβλεψη για την ανάληψη ευθυνών που απορρέουν από τις παρεχόμενες υπηρεσίες καθώς και θέματα που σχετίζονται με ασφαλιστικές καλύψεις, λαμβάνοντας επίσης υπόψη τις δυνητικές επιπτώσεις στην οικονομική βιωσιμότητα του παρόχου (βλ. επόμενο σχόλιο με την απαίτηση ATM/ANS.OR.D.015 Οικονομική ευρωστία — χρηματοοικονομική επάρκεια).\n8 Σεπτεμβρίου 2020, 11:00 | Νικόλαος Μαστρομανώλης\nΤο σχέδιο, αυτό(ΝΠΔΔ, ΝΠΙΔ, ΣΔΙΤ) είναι παλιό και προωθείται μεθοδικά κάθε φορά που οι εμπνευστές του κρίνουν πως οι συνθήκες είναι κατάλληλες για να προωθηθεί η εμπλοκή ιδιωτών.\nΤα συμφέροντα που αντιπαρατίθενται στο Αιγαίο και με όλες οι απειλές που δέχεται η χώρα, υπογραμμίζουν ακόμη περισσότερο το ρόλο της ΥΠΑ, στα θέματα της Εθνικής κυριαρχίας και Άμυνας.\nΓια κανένα λόγο δεν πρέπει να ανοίξει ο δρόμος για την εμπλοκή ιδιωτών στην ΥΠΑ.\n8 Σεπτεμβρίου 2020, 11:45 | ΝΙΚΟΣ\nΕγώ δεν θα σταθώ μόνο στο θέμα της εθνικής ασφαλειας, που είναι ούτως ή\nάλλως άρρηκτα συνδεδεμένη με τον δημόσιο χαρακτήρα της ΥΠΑ,αλλά θα τονίσω το γεγονός πως διαχρονικά οι ιδιωτικοποιησεις δημοσίων φορέων παροχής υπηρεσιών έχουν αποδειχτεί εσφαλμένες. Το μοντέλο της Δημόσιας ΥΠΑ είναι ευέλικτο και αποδίδει τα μέγιστα. Νομίζω ότι τα στατιστικά των τελευταίων ετών σε ότι αφορά την αεροπορική κίνηση και τον τουρισμό είναι η πιο τρανή απόδειξη αυτού. Δεν υπάρχει κανένας προφανής λόγος να αλλάξει η φύση της ΥΠΑ από τη στιγμή που μόνο αποδοτική είναι για το κράτος. Τροποποιήσεις και διορθώσεις λαθών καλό είναι να γίνονται όπου χρειάζεται για να δουλεύει σωστά ένας οργανισμός, η αλλαγή του καθεστώτος όμως παραπέμπει αλλού…. Και ο νοών νοειτω…\n8 Σεπτεμβρίου 2020, 11:27 | ΑΦ Ηλεκτρικός Μηχανικός Ασφαλείας Εναέριας Κυκλοφορίας\nΔεν μπορεί να μετατραπεί η ΥΠΑ σε ΝΠΔΔ, είναι κόντρα στις ανάγκες τις εποχής. Κάτι τέτοιο δεν βοηθάει την ίδια την υπηρεσία καθώς την απορρυθμίζει οικονομικά και αποσταθεροποιεί τη διαχείριση του ελληνικού εναέριου χώρου. Εφόσον αποδοθούν σωστά όλα τα έσοδα, μπορεί να γίνει σωστή διαχείριση, ως είναι, ώστε να έχει μεγαλύτερο κέρδος το ίδιο κράτος.\n8 Σεπτεμβρίου 2020, 11:27 | ΕΡΡΙΚΟΣ ΣΑΡΑΚΑΣΙΔΗΣ\nΗ Υπηρεσία Πολιτικής Αεροπορίας αποτελεί εδώ και δεκαετίες οικονομικό, εθνικό και γεωστρατηγικό πυλώνα της χώρας μας, αφού διαχειρίζεται τον Εθνικό Εναέριο χώρο σε συνεργασία πάντα με την Πολεμική Αεροπορία. Είναι σημαντικό να παραμείνει στο στενό δημόσιο τομέα!Ο έλεγχος του ελληνικού FIR δεδομένης και της τουρκικής προκλητικότητας, πρέπει να παραμείνει κρατικός!\nΗ Υ.Π.Α. ( με μοναδική εξαίρεση την περίοδο της κρίσης του κορονοιού) παραμένει κερδοφόρα και είναι βέβαιο ότι μπορούν να βρεθούν τρόποι και λύσεις νομοθετικού περιεχομένου, ώστε να αποκτήσει οικονομική αυτοτέλεια χωρίς την μετατροπή της σε Ν.Π.Δ.Δ..\n8 Σεπτεμβρίου 2020, 11:25 | Μαρία Δήμου\nΗ αλλαγή της ΥΠΑ σε Ν.Π.Δ.Δ. για ποιό λόγο γίνεται και τι/ποιών ανάγκες εξυπηρετεί?Η μεταγενέστερη μετάβασής της σε Ν.Π.Ι.Δ. καθίσταται με αυτό τον τρόπο ευκολότερη και μεταξύ άλλων εγείρει ζητήματα εθνικής ασφάλειας,και αβεβαιότητας στις εξαιρετικά κρίσιμες καταστάσεις που ήδη αντιμετωπίζουμε.\n8 Σεπτεμβρίου 2020, 11:02 | ΣΞ Ηλεκτρονικός Μηχανικός Ασφαλείας Εναέριας Κυκλοφορίας\nΕίναι λάθος η μετατροπή της ΥΠΑ σε ΝΠΔΔ. Όλοι οι σύλλογοι έχουν τοποθετηθεί γραπτώς και είναι αντίθετοι, επομένως πώς μία τόσο νευραλγική υπηρεσία που διαχειρίζεται τον ελληνικό ενάριο χώρο και συνεργάζεται με το ΓΕΑ ειδικά σε τόσο επικίνδυνους καιρούς θα μπορούσε να διανοηθεί κάποιος να τη μετατρέψει ενδεχομένως σε εταιρεία;


Η 3η Γαλάζια Νύχτα Καλαμάτας την Παρασκευή 22 Ιουνίου 2018 | Μεσσηνία Online.gr\nHome ΜΕΣΣΗΝΙΑ Η 3η Γαλάζια Νύχτα Καλαμάτας την Παρασκευή 22 Ιουνίου 2018\nΗ 3η Γαλάζια Νύχτα Καλαμάτας την Παρασκευή 22 Ιουνίου 2018\nΜια βραδιά με …νυχτερινό μπάνιο, μεταξύ άλλων, και με σκοπό την ψυχαγωγία των Καλαματιανών και των επισκεπτών, την προβολή της περιοχής μας, την ανάδειξη του παραλιακού μετώπου της πόλης, καθώς και την τόνωση της κίνησης στα καταστήματα υγειονομικού ενδιαφέροντος στο παραλιακό μέτωπο της περιοχής της Καλαμάτας, θα αποτελέσει η 3η Γαλάζια Νύχτα. Τη διοργανώνει ο Δήμος Καλαμάτας, σε συνέχεια των δύο πολύ επιτυχημένων εκδηλώσεων κατά τα προηγούμενα έτη και θα διεξαχθεί την Παρασκευή 22 Ιουνίου 2018, από τις 21.00 και μετά.\nPrevious PostΜογκερίνι- Όλα τα πολιτικά κόμματα στο ευρωκοινοβούλιο υποστήριξαν τη συμφωνία Ελλάδας-πΓΔΜ Next PostΘανάσης Πετράκος-Συμφωνία για το ΝΑΤΟ και όχι για την ειρήνη και τους λαούς.


Μαρίνος Κόνσολος: Ξεφυλλίζουμε το φωτογραφικό του άλμπουμ! - Αναμνήσεις - TV24-MAGAZINE\nΜαρίνος Κόνσολος: Ξεφυλλίζουμε το φωτογραφικό του άλμπουμ!\nΑναμνήσεις 10.01.2017 13:19\nΓεννήθηκε στις 26 Ιουλίου του 1987 στη Λευκωσία και είναι το τρίτο παιδί της Γεωργίας και του Εβρου Κόνσολου. Από μικρή ηλικία είχε αποφασίσει ότι ήθελε να γίνει ηθοποιός και δεν μπορούσε κανείς να τον σταματήσει. Μάλιστα, επιθυμία του ήταν να περάσει στο Εθνικό Θέατρο, όπως και έγινε! Αμέσως μετά την αποφοίτησή του ξεκίνησε και η επαγγελματική του σταδιοδρομία, πρωταγωνιστώντας σε σίριαλ και θεατρικές παραστάσεις. Ο γοητευτικός ηθοποιός έγινε γνωστός στο ευρύ κοινό μέσα από την καθημερινή σειρά του ΑΝΤ1 «Μπρούσκο», ενώ εδώ και λίγο καιρό πρωταγωνιστεί στην καθημερινή σειρά του ALPHA «Ελα στη θέση μου»!\n[caption id="attachment_2343" align="alignnone" width="777"] Το καλοκαίρι του 1987 ήρθε στον κόσμο ο Μαρίνος.[/caption]\n[caption id="attachment_2344" align="alignnone" width="772"] Μικρός ήταν πολύ ατίθασος και ζιζάνιο... [/caption]\n[caption id="attachment_2345" align="alignnone" width="767"] Κάθε δουλειά του είναι ξεχωριστή και αγαπιέται πολύ από τον κόσμο.[/caption]\n[caption id="attachment_2346" align="alignnone" width="640"] Ο Μαρίνος Κόνσολος μέχρι το περασμένο καλοκαίρι παρουσίαζε ραδιοφωνική εκπομπή στον Love FM της Κύπρου.[/caption]\n[caption id="attachment_2347" align="alignnone" width="960"] Με τον Γιάννη Τσιμιτσέλη στα γυρίσματα του τρέιλερ της καθημερινής σειράς «Ελα στη θέση μου».[/caption]\n[caption id="attachment_2349" align="alignnone" width="931"] «Γιατί και στα σκοτάδια υπάρχει λύση. Η Μαρία ξέρει...», αναφέρει ο «Αχιλλέας» για τη Μαρία Φιλίππου που υποδύεται τη... μητέρα του.[/caption]\n[caption id="attachment_2350" align="alignnone" width="640"] Μαζί με τη Βαρβάρα Λάρμου στον πρώτο κύκλο του «Μπρούσκο».[/caption]\n[caption id="attachment_2351" align="alignnone" width="640"] Ο Μαρίνος μαζί με τη λατρεμένη του Leo.[/caption]\n[caption id="attachment_2352" align="alignnone" width="612"] Εφηβικά χρόνια..[/caption]


Νέα Τραγωδία!! Οικογενειακό «μυστικό» πίσω από την αυτοκτονία πατέρα και γιου - Alldaynews.gr\nΝέα Τραγωδία!! Οικογενειακό «μυστικό» πίσω από την αυτοκτονία πατέρα και γιου\nΑπειλεί η Άγκυρα για τις γεωτρήσεις στην Κύπρο


Ημερίδα «Ο Ελληνισμός στον Α΄ Παγκόσμιο Πόλεμο»\nΗ Κυπριακή και η Ελληνική Επιτροπή Στρατιωτικής Ιστορίας με την ευκαιρία της επετείου συμπλήρωσης 100 χρόνων από τη λήξη του Α΄ Παγκοσμίου Πολέμου (ΠΠ), διοργάνωσαν επιστημονική ενημερωτική ημερίδα με τίτλο «Ο Ελληνισμός στον Α΄ Παγκόσμιο Πόλεμο», η οποία διεξήχθη στο αμφιθέατρο του Λυκείου Αραδίππου «ΤΑΣΟΣ ΜΗΤΣΟΠΟΥΛΟΣ» στη Λάρνακα, την Τετάρτη 30 Μαΐου 2018.\nΗ ημερίδα τελούσε υπό την αιγίδα του Γενικού Επιτελείου Εθνικής Φρουράς και του Γενικού Επιτελείου Εθνικής Άμυνας και πραγματοποιήθηκε στο πλαίσιο της διαρκούς ενημέρωσης του προσωπικού τους.\nΚατά την πρώτη συνεδρία της ημερίδας με κεντρική θεματολογία την κυπριακή συμμετοχή στις χερσαίες επιχειρήσεις και τη δράση της ελληνικής ναυτικής αεροπορίας την εν λόγω ιστορική περίοδο, αναδείχθηκε η συμβολή των κύπριων ημιονηγών στο Μακεδονικό Μέτωπο από τον κ. Πέτρο Παπαπολυβίου, Αναπληρωτή Καθηγητή του Πανεπιστημίου Κύπρου, ενώ αναπτύχθηκαν οι πολιτικές εξελίξεις στην Κύπρο καθώς και η δράση της ναυτικής αεροπορίας την περίοδο του Α’ ΠΠ από τους εισηγητές κ. Χρίστο Κυριακίδη, Διδάκτορα του Πανεπιστημίου Κύπρου και τον Υποπλοίαρχο (Ο) Παναγιώτη Γέροντα ΠΝ, Ιστορικό, αντίστοιχα.\nΣτη δεύτερη συνεδρία, με κύριο αντικείμενο τη στρατηγική σημασία της Κύπρου και τις εσωτερικές πολιτικές εξελίξεις εκείνης της περιόδου, αναπτύχθηκαν η αεροναυτική σημασία της Κύπρου και η προοπτική παραχώρησής της στην Ελλάδα κατά το 1914-1920, όπως επίσης και οι αεροπορικές επιχειρήσεις κατά τον Α’ ΠΠ από τους εισηγητές Δρ Ζήση Φωτάκη, Λέκτορα ΣΝΔ και μέλος του ΕΕΣΙ και τον κ. Χαράλαμπο Γ. Χαραλάμπους, υποψήφιο διδάκτορα του τμήματος Ιστορίας και Αρχαιολογίας του Πανεπιστημίου Κύπρου, αντίστοιχα. Επιπλέον, αναλύθηκε ο αντίκτυπος του Α’ ΠΠ στο εσωτερικό μέτωπο της Κύπρου από την οπτική του κυπριακού τύπου της εποχής, από τον κ. Ανδρέα Κάρυο, Διδάκτορα Κυπριακής Ιστορίας του Πανεπιστημίου του Λονδίνου.\nΤων δύο συνεδριάσεων που έλαβαν χώρα προέδρευσαν ο Υποστράτηγος Γεώργιος Ραχμανίδης, Πρόεδρος του ΕΕΣΙ και η Δρ Ευπραξία Πασχαλίδου, Διευθύντρια Υπηρεσίας Ιστορικού Αρχείου ΓΕΣ/ΔΙΣ, Αντιπρόεδρος του ΔΕΣΙ και μέλος της ΕΕΣΙ, ενώ οι εργασίες της ημερίδας έκλεισαν με την προβολή ιστορικού ντοκιμαντέρ από τον Α’ ΠΠ.\nΤην ημερίδα παρακολούθησαν, η Ηγεσία του ΓΕΕΦ, ο Υπαρχηγός του ΓΕΕΘΑ, Αντιστράτηγος Κωνσταντίνος Φλώρος, εκπρόσωποι των Διοικήσεων και Σχηματισμών της Εθνικής Φρουράς καθώς και αντιπροσωπείες στελεχών.\nΟ Αρχηγός της ΕΦ, Αντιστράτηγος Ηλίας Λεοντάρης, στο χαιρετισμό του αφού ευχαρίστησε το Λύκειο Αραδίππου και τις τοπικές αρχές για τη παραχώρηση του χώρου όπου διεξήχθη η ημερίδα, προσδιόρισε το σκοπό της πρωτοβουλίας ως ένα επιπλέον ερέθισμα για την ιστορική αναβάθμιση όλων των παρευρισκομένων.\nΥποστήριξε ότι, η γνώση του παρελθόντος, γραμμένη στις σελίδες των βιβλίων, είναι αυτή που, εφόσον διαθέσουμε λίγο χρόνο για να την αναζητήσουμε, θα μας οδηγήσει στη σύνθεση της εικόνας του παρελθόντος, στην κατανόηση της πραγματικότητας και στη συνέχεια, στη βάση των δεδομένων αυτής της πραγματικότητας, στη δημιουργία του μέλλοντος που θέλουμε.\nΕπιπλέον, τόνισε την ανάγκη αναγνώρισης όλων εκείνων που με τις πράξεις τους συνεισέφεραν στη διαμόρφωση των γεγονότων της ιστορίας, κάνοντας παράλληλα αναφορά στην πρόκληση της ορθής προσέγγισης των ιστορικών γεγονότων εξαιτίας της έλλειψης γνώσης και κατανόησης των ακριβών συνθηκών της εκάστοτε εποχής.\nΚλείνοντας, ευχαρίστησε τους εισηγητές για την άρτια παρουσίαση άγνωστων, στο ευρύ κοινό, πτυχών της ιστορίας του καταστροφικού Α’ ΠΠ καθώς και της επίδρασης που είχε αυτός στο ελληνικό στοιχείο, ενώ ιδιαίτερες ευχαριστίες εξέφρασε προς τις δύο επιτροπές στρατιωτικής ιστορίας για την άρτια οργάνωση και διεξαγωγή της δράσης.


Δραματικές ώρες στον Παναθηναϊκό – Αυθημερόν, λόγω χρημάτων, στην Τρίπολη! | Αθλητικά - Ειδήσεις NewsIt.gr\nΔραματικές ώρες στον Παναθηναϊκό – Αυθημερόν, λόγω χρημάτων, στην Τρίπολη!\nΤελευταία ενημέρωση: 27.03.2012 | 12:52\nΠρώτη δημοσίευση: 27.03.2012 | 12:23 Κάθε μέρα που περνάει και λύση δεν δίνεται, ο Παναθηναϊκός βρίσκεται όλο και πιο κοντά στην πτώχευση και στον διασυρμό. "Βάλτε πλάτη" το μήνυμα του Γόντικα στους παίκτες. Αυθημερόν στην Τρίπολη η αποστολή, καθώς δεν υπάρχουν χρήματα ούτε για ξενοδοχείο.\nΠαρά τα όσα έγιναν στο ΔΣ της προηγούμενης Παρασκευής, κανείς από τους μεγαλομετόχους δεν... ταρακουνήθηκε, με αποτέλεσμα ο σύλλογος να οδεύει με σπασμένα φρένα προς τον γκρεμό.\nΟι πιθανότητες τιμωρίας από την Ουέφα μέχρι το τέλος της εβδομάδας θα πρέπει να έχουν σταλεί στην UEFA παραστατικά για την εξόφληση ληξιπρόθεσμων οφειλών συνολικού ύψους 2,4 εκατ. ευρώ, που αντιστοιχούν σε χρέη μέχρι το Σεπτέμβριο του 2011.\nΑκόμα όμως και γλιτώσει τώρα την τιμωρία ο Παναθηναϊκός, θα παραμείνει υπό επιτήρηση και θα χρειαστεί άλλα 6,5 εκατ. ευρώ για χρέη που αντιστοιχούν μέχρι τον Δεκέμβριο του 2011.\nΤην ίδια ώρα Βαρδινογιάννης και Βγενόπουλος αδυνατούν να βρουν κοινό σημείο επαφής, ενώ δεν υπάρχει καν ΔΣ. Το γραφείο του Γόντικα είναι άδειο και οι συνεργάτες του (Στάμος και Χειμάρας) δεν βάζουν υπογραφή για οποιαδήποτε οικονομική ενέργεια, αφού κινδυνεύουν να αντιμετωπίσουν ποινικές ευθύνες.\nΟ Δημήτρης Γόντικας έδωσε το παρόν στην προπόνηση της Τρίτης για να αποχαιρετίσει τους παίκτες και τους ζήτησε να υπογράψουν τους διακανονισμούς ώστε να διευκολυνθεί το θέμα της αδειοδότησης. Τα προβλήματα, ωστόσο, είναι άμεσα και απειλούν την ομαλή λειτουργία του συλλόγου στην καθημερινότητα. Τα άδεια ταμεία δεν επιτρέπουν την διαμονή της ομάδας στην Τρίπολη για τον αγώνα με τον Αστέρα (11 Απριλίου) και το πιο πιθανό είναι να μεταβεί αυθημερόν!\nΠαράλληλα, οι άνθρωποι της ομάδας τονίζουν πως σε λίγες μέρες θα υπάρξει πρόβλημα και με την τροφοδοσία της Παιανίας.\nΜέσα σε όλα αυτά, οι “πράσινοι” έχουν και την Σετουμπάλ που ζητάει χρήματα για την μετεγγραφή του Ζέκα.


Ο Άγιος Βαλεντίνος και το… black out! - Agrinio Sports\nΟ Άγιος Βαλεντίνος και το… black out!\nΤην ημέρα των ερωτευμένων ο Παναιτωλικός γιορτάζει! Πέρσι στις 14 Φεβρουαρίου νίκησε 2-0 τον Αστέρα και φέτος την ίδια ημερομηνία 2-0 τον Λεβαδειακό. Σημαντικότατες νίκες και οι δύο. Τις οποίες, όμως, ακολούθησε αγωνιστικό και βαθμολογικό black out.\nΣτο περσινό πρωτάθλημα η επόμενη νίκη ήρθε μετά από δύο μήνες, στις 18 Απριλίου (2-0 την Καλλονή)!!! Μεσολάβησαν δύο ήττες στο Αγρίνιο από Κέρκυρα (0-1) και Λεβαδειακό (0-1). Εκτός έδρας ισοπαλίες με Πανθρακικό (0-0) – ΠΑΣ Γιάννινα (0-0) και ήττες σε Ξάνθη (3-0) και Πανιώνιο (3-0).\nΦέτος το φαινόμενο επαναλήφθηκε, έστω και αν το διάστημα «ανομβρίας» ήταν πιο μικρό, λόγω της τεράστιας νίκης με την ΑΕΚ στις 20 Μαρτίου. Ως τότε έφερε ισοπαλία με Ξάνθη (2-2), ήττα με ΠΑΟΚ (0-3) στο Αγρίνιο. Ισοπαλία εκτός με Πλατανιά (1-1) και ήττα στα Γιάννινα (2-0).\nΚαι στις δύο περιπτώσεις που έπαιξε του Αγίου Βαλεντίνου, ο Παναιτωλικός βγήκε το επόμενο διάστημα εκτός στόχου. Το παρήγορο είναι ότι το 2017 η 14η Φεβρουαρίου πέφτει Τρίτη. Μέρα που δεν γίνονται αγώνες…


Φάκελος, φάκελα, φακελάκια… όπως και να το πεις το ίδιο είναι!! Ενημερωτικό blog με ιδέες για γάμο, βάπτιση, προσκλητήρια, μπομπονιέρες\nΚαθώς οι φάκελοι γίνονται από χαρτί είναι εύκολο να εκτυπωθούν κάτι που το εκμεταλλεύτηκαν οι εταιρίες από τον προηγούμενο αιώνα ως ένα τρόπο μαρκετινκ και ανάπτυξης. Σήμερα υπολογίζεται ότι περίπου 400 δισεκατομμύρια φάκελοι παρασκευάζονται κάθε χρόνο.\nΚαλούπι φακέλου Καλούπι φακέλου\nΜηχανή για κοπτικό Μηχανή για κοπτικό\nΟΙ φάκελοι χρησιμοποιούνται σε προσκλητήρια γάμου, πάρτι και μια πληθώρα κοινωνικών εκδηλώσεων. Το χαρτί από το οποίο είναι κατασκευασμένοι και το μέγεθος καθορίζουν την τιμή τους.\nΟι πιο συνηθισμένες διαστάσεις είναι οι παραλληλόγραμμοι φάκελοι και οι τετράγωνοι.\nΤα πιο εμπορικά μεγέθη είναι το 17x17 εκ και το 15x20εκ. και κλασικά μεγέθη το 17x22 και το 19x19εκ. Συνήθως βγαίνουν σε δύο πάχη χαρτιού (βάρος) τα πιο λεπτά περίπου στα 120γρ και τα πιο χοντρά 250-300γρ. Και οι δύο επιλογές δίνουν ένα πολύ καλό ποιοτικό αποτέλεσμα.\nΣχετικά με το χαρτί που τα κατασκευάζουμε, όπως και στα προσκλητήρια υπάρχουν τα ματ χαρτιά και τα μέταλ.\nΤα ματ χαρτιά είναι σε λευκό, μπεζ και σε πιο έντονα χρώματα (λιλά, σιέλ, φούξια κτλ)\nΤα μεταλ χαρτιά υπάρχουν σε τεράστια πληθώρα χρωμάτων. Είναι όλα Ιταλικά υψηλής ποιότητας και αισθητικής.\nΦάκελοι προσκλητηρίων οικονομικοί\nΣτην περίπτωση που αναζητάτε κάποια οικονομική πρόταση στου φακέλους μια καλή επιλογή είναι 13x17,5. Υπάρχουν φάκελοι χρωματιστοί κατάλληλοι για προσκλητήρια γάμου και βάπτισης με τιμές στο 0,30€ Μπορείτε να τα δείτε στην κατηγορία φάκελοι (https://bestprint.gr/envelope.html)\nΦάκελοι από χαρτί Craft (κραφτ)\nΤο χαρτί craft είναι στιβαρό με αισθητική που δίνει ένα vintage στυλ και είναι ιδιαίτερα προτεινόμενο τον τελευταίο χρόνο. Συνδυάζετε με γήινα χρώματα και δίνει μια πινελιά μοντέρνα και σοβαρή στα προσκλητήρια σας. Υπάρχει σε όλα τα μεγέθη. Μπορείτε να τα αγοράσετε και online πληρώνοντας με αντικαταβολή ή με πιστωτική κάρτα.\nΣτο site μας θα βρείτε μια μεγάλη ποικιλία από φακελους τόσο σε χρώματα όσο και μεγέθη. Είναι χειροποίητοι , δικιάς μας κατασκευής και υπάρχει η δυνατότητα να καλύψουμε οποιαδήποτε ποσότητα. Για οποιαδήποτε πληροφορία είμαστε στη διάθεση σας.


Ηχείο Bluetooth Akai ABX-T4SS 32W - Ηχεία - Φορητός ήχος - Εικόνα - Ήχος - Techstores.gr\nΗχείο Bluetooth Akai ABX-T4SS 32W\nΙσχύς (WATT) 32\n77.13€ (2 δόσεις Χ 38.56€)\n77.48€ (3 δόσεις Χ 25.83€)\n77.82€ (4 δόσεις Χ 19.46€)\n78.17€ (5 δόσεις Χ 15.63€)\n78.52€ (6 δόσεις Χ 13.09€)\n78.87€ (7 δόσεις Χ 11.27€)\n79.22€ (8 δόσεις Χ 9.90€)\n79.58€ (9 δόσεις Χ 8.84€)\n79.92€ (10 δόσεις Χ 7.99€)\n80.50€ (11 δόσεις Χ 7.32€)\n80.64€ (12 δόσεις Χ 6.72€)\nΈως 12 δόσεις των 6.72 €\nΑγοράζοντάς το κερδίζεις: 75 πόντους!\nΗχεία 2.0 με Bluetooth, ραδιόφωνο και USB για να συνδέονται απευθείας στικάκια, και είσοδο RCA για σύνδεση με υπολογιστές ή ενισχυτές. Με καθαρό ήχο και ισχύ 32W (2 x 16W) γεμίζουν το χώρο σας με μουσική. Χαρακτηριστικά\nΙσχύς 32W (2 x 16W)\nΑξιολογείτε:Ηχείο Bluetooth Akai ABX-T4SS 32W\nΤο κόστος μεταφορικών για αποστολή του Ηχείο Bluetooth Akai ABX-T4SS 32W στον χώρο σας είναι 3€.


Διατμηματικό μάθημα «Προετοιμασία φοιτητών για συμμετοχή στο πρόγραμμα ERASMUS+ σε γαλλόφωνα Πανεπιστήμια» | Τμήμα Κοινωνικής Θεολογίας και Χριστιανικού Πολιτισμού\nΑρχική » Διατμηματικό μάθημα «Προετοιμασία φοιτητών για συμμετοχή στο πρόγραμμα ERASMUS+ σε γαλλόφωνα Πανεπιστήμια»\nΗ παρακολούθηση των μαθημάτων είναι υποχρεωτική. Στο τέλος κάθε εξαμήνου θα διενεργούνται εξετάσεις επίδοσης. Ελλιπής παρακολούθηση ή αποτυχία στις τελικές εξετάσεις του χειμερινού εξαμήνου δεν θα επιτρέπει τη συνέχιση του προγράμματος. Θα αποδοθούν 3 διδακτικές μονάδες και 2 πιστωτικές μονάδες (ECTS)/εξάμηνο.\nΘα επιλεγούν συνολικά 25 φοιτητές/-ήτριες με σειρά προτεραιότητας.\nΔεν θα γίνουν δεκτές αιτήσεις που δεν πληρούν τους όρους της ανακοίνωσης και είναι εκπρόθεσμες.\nΣε περίπτωση αδικαιολόγητης απουσίας από το πρώτο μάθημα, η θέση θα δοθεί σε αναπληρωματικό.\nΌσοι/ες γίνουν αποδεκτοί, θα ειδοποιηθούν ηλεκτρονικά για τη συμμετοχή τους την Τρίτη 18 Φεβρουαρίου 2020.


Αποκριατικα ελληνικα εθημα; - Ρώτησε! - Ερωτήσεις Άρθρα Μέλη Εγγραφή\nΑπάντηση: υπαρχει πολυ ομορφη στολη στο ιντερνετ στο www.s-c.gr\nΑπάντηση: Με διαφορά το μεγαλύτερο είναι το καρναβάλι του Ρίο Ντε Τζανέιρο. Στην Ελλάδα είναι το γνωστό σε όλους μας Πατρινό καρναβάλι!\nΑπάντηση: ΑΝΤΟΝΕΛΑ ΣΤΟΛΗ ΣΤΟ www.s-c.gr ΦΟΒΕΡΗ ΤΙΜΗ ΓΙΑ ΤΗΝ ΠΟΙΟΤΗΤΑ ΤΗΣ\nΑποκριατικα ελληνικα εθημα;\nΕθιμα θεσσαλονικης Καρναβαλι πατρας Εθιμα αποκριας Εθιμο με το νερο Εθιμα ιαπωνιας Εθιμα λακωνιας Εθιμα βροχης Εθιμα νερου Εθιμα ξενων χωρων Εθιμα σεπτεμβριου Δώστε την απάντησή σας στην ερώτηση:\nBlog περιοδικό Εφημεριδες μυτιληνης Γοβες nak εφημεριδα μακεδονια σουλοπουλου μπαρτσελονα μπασκετ ροστερ 2012 κομματα εκλογων 2012 λιστα αποκαλυψη τωρα κριτικες ζιζανιοκτονα για πλατυφυλλα τυροψωμο χωρις μαγια oek κοινωνικοσ τουρισμοσ 2011 καταλυματα Απαντημένες ερωτήσεις στην κατηγορία Ήθη & έθιμα\nαποκριατικη στολη patty\nαποκριατικη στολη patty\tΘελω αποκριατικη στολη patty σαν αυτη εδω:\nπου μπορω να βρω η πως μπορω να φτιαξω τετοια αποκριατικη στολη παττυ;\tαποκριατικη στολη παττυ αποκριατικες στολες patty Απάντηση:\nΘα βρεις στο www.koukou.gr. Τιμή Ευρώ 30.- Διαβάστε περισσότερα...\nΕθιμα παλια Εθιμα ελλαδας με νερο Καρναβαλι ρεθυμνο 2011 Εθιμο χριστουγεννων Εθιμο καλαντα Εθιμα χριστουγεννων απο ολο τον κοσμο Εθιμοτυπία Εθιμα δεκαπενταυγουστου Καρναβαλια Εθιμα νυφης Εθιμα κυπρου Εθιμα πασχα Εθιμα για το νερο Καρναβαλι πατρας 2011 ημερομηνια Καρναβαλι 2011 Εθιμα γαμου κρητη Καρναβαλι βενετια 2011 Καρναβαλι ξανθης 2011 Καρναβαλι των ζωων Εθιμα κηδειας Βρείτε όλες τις απαντήσεις για:


Αυριανισμός: Ποτέ ξανά... | Andro\nΟ Αλέξανδρος Ιόλας, μετά τη συνέντευξη στην Όγα Μπακομαρου για το περιοδικό Γυναίκα στην οποία αποδόμησε όλο σχεδόν το κατεστημένο της δεκαετίας του ’80, έγινε απο τη μια μέρα στην άλλη, μέσα απο τις σελίδες του κίτρινου Τύπου «μια κραγμένη αδερφή».\nAυτή η εξαίσια περίπτωση του Αλέξανδρου Ιόλα, για το ελληναριό της εποχής φάνταζε σαν βλασφημία. Στα πράγματα της χώρας ήρθε η αμορφωσιά. Η αγραμματοσύνη έψαχνε στόχους. Οι στόχοι ήταν εύκολοι στα πρώτα, αθώα ακόμα, χρόνια της δεκαετίας του ’80. Όποιος τολμούσε να ξεφύγει απο τα αποπνικτικά όρια της μιζέριας των Πασόκων, τον ξέσκιζαν. Αλήτες, νταβατζήδες, μάγκες και συμμορίες είχαν αναλάβει να εξωραΐσουν τη χώρα.\nΤο ελληναριό, το οποίο μέχρι τότε δεν ήταν συνηθισμένο να του τα «πει» κάποιος, ο οποίος απελευθερωμένος απο ταμπού, θα μιλούσε ανοιχτά ακόμα και για την σεξουαλική του ζωή, αγανάκτησε απο τις συνεντευξεις του Αλέξανδρου Ιόλα. Ήταν εκκωφαντικός ο τρόπος του για τους πρασινοαίματους κομπλεξικούς.\nΔημοσιογράφοι αγράμματοι, με οντολογικό φούσκωμα τεράστιο, οι οποίοι μάθαιναν στο αναγνωστικό κοινό όλες τις αποχρώσεις του ρόζ και του κίτρινου, γίνανε οι κήνσορες της ηθικής ενός τόπου ο οποίος έψαχνε απεγνωσμένα τα πρώτα χρόνια της μεταπολίτευσης να βρει το πρόσωπό του.\nΑυτοί οι τύποι δεν ήταν δυνατόν να ανεχθούν μια προσωπικότητα η οποία επαναπάτρισε 2.500 αρχαίους ελληνικούς θησαυρούς. Ήταν ανίκανοι να αφουγκραστούν το όραμά του: ένα Μουσείο που θα φέρει το διεθνές όνομά του και θα είναι συγκροτημένο απο κάθε πολιτισμό της γης.\nΗ ενημερωμένη αμάθεια των νεοελλήνων τη δεκαετία του ’80, δεν ήταν δυνατόν να ανεχτεί μια «παρδαλή περσόνα», η οποία φάνταζε την εποχή του Κουτσόγιωργα, του Τσοχατζόπουλου, του Γιαννόπουλου και του Κουρή, σαν ενας ερμαφρόδιτος σατανάς. Ξεφτιλίστηκε στη χώρα μας μια προσωπικότητα των γραμμάτων και των τεχνών επειδή είχε απλά και μόνο το θάρρος της γνώμης του.\nΈνα πρόσωπο το οποίο στο διεθνές καλλιτεχνικό στερέωμα απολάμβανε το κύρος που αρμόζει στα πρόσωπα του μύθου, στη χώρα του ποδοπατήθηκε επειδή δεν κρύφτηκε πίσω από το δάχτυλό του. Επειδή είχε το θάρρος της γνώμης του. Ο Αλέξανδρος Ιόλας αποτέλεσε το πλέον αντιπροσωπευτικό θύμα του ελληνικού τύπου. Απλά τον ξέσκισαν.\nΤο 1985 η κυκλοφορία της Αυριανής θα ξεπεράσει τα 400.000 φύλλα. Ο λόγος τα σκανδαλοθηρικά πρωτοσέλιδά της, που εμφανίζουν τον Κωνσταντίνο Μητσοτάκη ως συνεργό των ναζί αλλά και τον Κωνσταντίνο Καραμανλή ως κρυφό ομοφυλόφιλο.Tweet\nΑυτό λέγεται εγωισμός: το αξιότερο να υποτάσσεται στο υποδεέστερο. Αυτό που πρέπει να ζήσει και να αναπτυχθεί, πρέπει να καταστραφεί. Έτσι είναι. Δεν πρόκειται κανείς να μας γλυτώσει από την ανάγκη να πληγώνουμε συχνότατα και να καταστρέφουμε αξίες και θεσμούς, μόνο και μόνο για να κάνουμε ένα καλό στον παράνομο και σκοτεινό κόσμο μας.\nΑυτή ήταν η νοοτροπία της εποχής τότε. Ο Αλέξανδρος Ιόλας είχε όλα τα χαρακτηριστικά στοιχεία ενός εξαίσιου θύματος στα γαμψά νύχια του Αυριανισμού. Τον Ιόλα έπρεπε να τον κατανοήσεις για να τον εκτιμήσεις, να τον διαισθανθείς για να καταλάβεις το χιούμορ του.\nΤη μαύρη για τον Ελληνισμό εποχή του Αυριανισμού, υπήρξε ένας άτυπος δεοντολογικός κανόνας, ο οποίος απαγόρευε τις εξαιρέσεις. Ο Αλέξανδρος Ιόλας ηταν πολίτης του κόσμου. Δεν γνώριζε απολύτως τίποτα για τη κατάρα του Αυριανισμού, αυτού του λαϊκίζοντα φασισμού. Ήταν ήδη δικαιωμένος στο χώρο της διεθνούς καλλιτεχνικής σκηνής. Ίσως γιατί έπρεπε στη χώρα του να περάσει μια συγκλονιστική δοκιμασία: απο τη παγκόσμια καταξίωση στην εγχώρια διαπόμπευση.\nΜόνο πόζα, ιδέα και «αρπαχτές», οι «μάγκες» του ΠΑΣΟΚ τότε. Τότε που ο Ανδρέας Παπανδρέου στράφηκε στην εφήμερίδα Αυριανή και τον εκδότη της, προκειμένου να διαμορφώσει τη νεοελληνική πασοκική ράτσα: ταλαιπωρημένοι άνθρωποι, παραγκωνισμένοι απο το κρατος της δεξιάς στην εξουσία, πήραν τις τύχες της χώρας στα χέρια τους. Το εμετικό ύφος της Αυριανής, γίνεται το κυρίαρχο ύφος της πολιτικής ζωής.\nΟ καλλιτεχνικός κόσμος της χώρας και οι διανοούμενοι, όσοι κυρίως δε συντάσσονται μαζί τους, έχουν κατακρεουργηθεί.\nΟ καλλιτεχνικός κόσμος της χώρας και οι διανοούμενοι, όσοι κυρίως δε συντάσσονται μαζί τους, έχουν κατακρεουργηθεί: Ο Μικης Θεοδωράκης γίνεται «Μίκη Μάους». Ο Μάνος Χατζιδάκις έγινε «Μανωλία». Ο φιλόσοφος Κορνήλιος Καστοριάδης έγινε «Κορνήλω η ρουφιάνα». Ο Γιάννης Τσαρούχης έγινε «Ναυταλία» και «Κλεφτοτσαρούχης». Τον Αλέξανδρο Ιόλα, επι τέσσερα χρόνια τον έθαψαν ζωντανό.\nΈνας κύκλος ανηθικισμού ήρθε ξαφνικά στη ζωή των ελλήνων. Με εγχειρίδιο τη κατάπτυστη εφημερίδα, η οποία έγινε η αρχή των δεινών για οποιονδήποτε ξεχώριζε απο τη χυδαιότητά της. Έτσι ξαφνικά ήρθε η πνευματική εξαθλίωση η οποία είχε βρει το κατάλληλο έδαφος για να ριζώσει. Η αργόσχολη ζωή των απολαύσεων των ανθρώπων του ΠΑΣΟΚ, οι οποίοι είχαν «μπουκάρει» σε όλη τη δημόσια διοίκηση, άρχισαν πλέον να διαμορφώνουν μια νέα κοινωνική συνείδηση. Ένα κίτρινο σκυθρωπό πέπλο ήρθε και κάθισε στη καθημερινότητα του νεοέλληνα.\nΤα αισθήματα ζηλοφθονίας, τα συμπλέγματα κατωτερότητας, η άσχημη ζήλια που παραμορφώνει, όλα αυτά τα φριχτά ελαττώματα τα οποία είναι ενδόμυχα καλά κλεισμένα στη ψυχη του ελληνάρα, ξαφνικά βγήκαν στην επιφάνεια.\nΤότε άρχιζε να δηλητηριάζεται η ελληνική κοινωνία «απο το τέρας του Αυριανισμού» που έγραφε και διαλαλούσε απο τα βάθη της ψυχής του ο Μάνος Χατζιδάκις. Μια κοινωνία στερημένη από στηρίγματα, ξαφνικά αρχισε να «γοητεύεται» απο τη φαυλότητα και τη χυδαιότητα του Αυριανισμού. Με αποτέλεσμα η κυκλοφορία της Αυριανής να ξεπεράσει τα 400.000 φύλλα. Ο λόγος τα σκανδαλοθηρικά πρωτοσέλιδά της, που εμφανίζουν τον Κωνσταντίνο Μητσοτάκη ως συνεργό των ναζί αλλά και τον Κωνσταντίνο Καραμανλή ως κρυφό ομοφυλόφιλο.\nΜια κοινωνία στερημένη από στηρίγματα, ξαφνικά αρχισε να «γοητεύεται» απο τη φαυλότητα και τη χυδαιότητα του Αυριανισμού. Με αποτέλεσμα η κυκλοφορία της Αυριανής να ξεπεράσει τα 400.000 φύλλα.\nΜε το πέρασμα των χρόνων παύουν να είναι στο στόχαστρο μόνο τα πολιτικά πρόσωπα. Με την υπογραφή και την έγκριση των αδερφών Κουρή διασύρονται και προσβάλλονται αήθως προσωπικότητες της τέχνης. Κυρίως ο Μανος Χατζιδακις και ο Αλεξανδρος Ιολας. Άνθρωποι που κάνουν γνωστή την Ελλάδα στο εξωτερικό μέσα από το έργο τους, εδώ εμφανίζονται ως σκουπίδια.\nΤο γνώριζε ο Αλέξανδρος Ιόλας καλά αυτό: «με φτιαχτά πάθη διαμορφώνουν τη συνείδηση του έλληνα. Όταν όμως οι άνθρωποι και οι λαοί καθοδηγούνται απο το μίσος για τους αντιπάλους τους και απο τα ψεύτικα πάθη τους, τότε αργά η γρήγορα έρχεται η καταστροφή».\nΑλέξανδρος Ιόλας Αυριανή Αυριανισμός


Έτσι… ξεπληρώνει ο Κάρμαντζης την στήριξη του φίλου Άδωνη - Αστραπάρης - Χίος\nΈτσι… ξεπληρώνει ο Κάρμαντζης την στήριξη του φίλου Άδωνη\n2 Νοεμβρίου 2019 | 20:20\nΠοιός δεν θυμάται εκείνη την ανάρτηση που έκανε στο twitter, το απόγευμα της Τρίτης 28 Μαΐου 2019, παραμονές των εκλογών, ο κ. Άδωνις Γεωργιάδης, νυν υπουργός Ανάπτυξης και Επενδύσεων κι άναψε φωτιές στην τοπική οργάνωση Χίου της Νέας Δημοκρατίας: «Αυτονοήτως η Νέα Δημοκρατία στον δήμο Χίου στηρίζει την υποψηφιότητα του πρώην βουλευτή της κ. Σταμάτη Κάρμαντζη. Καλή επιτυχία Σταμάτη».\nΕίχε ειπωθεί τότε ότι ο κ. Γεωργιάδης ξεπλήρωνε την υποχρέωση στον κ. Σταμάτη Κάρμαντζη, ο οποίος τον είχε στηρίξει στις εσωκομματικές εκλογές για την θέση του προέδρου της Νέας Δημοκρατίας.\nΌμως, δεν ήταν «πάτσι», καθότι αυτή η σχέση Κάρμαντζη – Γεωργιάδη είναι πολύ ισχυρή, έρχεται από μακριά και μάλλον πάει μακριά στο μέλλον.\nΨήφισμα καρφί στις σχέσεις Κάρμαντζη – Γεωργιάδη\nΩς εκ τούτου προκάλεσε μεγάλη εντύπωση και όχι μόνον στον κόσμο της Νέας Δημοκρατίας η κίνηση του δημάρχου Χίου να «πουλήσει» τον φίλο του και μάλιστα για ένα ψήφισμα του Συλλόγου Εργαζομένων του δήμου Χίου, το οποίο – όμως – κτυπά καίρια τον υπουργό Ανάπτυξης εκεί που πονά και δέχθηκε τα περισσότερα πυρά από την αντιπολίτευση. Στο άρθρο 178 (αρχικά 179 του νομοσχεδίου) του νόμου 4635/2019 «Επενδύω στην Ελλάδα και άλλες διατάξεις», που ψηφίσθηκε πρόσφατα στην Βουλή.\nΣτην ημερήσια διάταξη της συνεδρίασης της περασμένης Πέμπτη, 31 Οκτωβρίου 2019, του δημοτικού συμβουλίου υπήρχε το ψήφισμα του Συλλόγου Εργαζομένων κατά του συγκεκριμένου άρθρου, που θεωρείται ότι ανοίγει διάπλατα τον δρόμο για τη είσοδο των ιδιωτών σε βασικές λειτουργίες των δήμων, στη διαχείριση των απορριμμάτων, του ηλεκτροφωτισμού κ.λπ.\nΕισηγητής ο πρόεδρος του Συλλόγου Εργαζομένων κ. Γιάννης Δεληγιάννης, ο οποίος επεσήμανε ότι ενώ με το προηγούμενο θεσμικό πλαίσιο προβλέπετο αιτιολογημένη απόφαση του δημοτικού συμβουλίου, με την απόλυτη πλειοψηφία των μελών και με τεκμηριωμένη την αδυναμία της υπηρεσίας, για την σύναψη τέτοιων τώρα με το άρθρο 178 προβλέπεται η κατά την κρίση του συμβουλίου απόφαση και μάλιστα με απλή πλειοψηφία. Ζητούσε δε με το ψήφισμα να πάρει θέση το δημοτικό συμβούλιο για την μη εφαρμογή στην πράξη του ψηφισθέντος άρθρου 178 του νόμου.\nΑυτονόητη ήταν η στήριξη των παρατάξεων Λαϊκή Συσπείρωση δια του κ. Μάρκου Σκούφαλου και Δικτύου Πολιτών δια του κ. Μανώλη Στάθη, που παρέμεναν στην συνεδρίαση, ενώ οι άλλες παρατάξεις της αντιπολίτευσης, πλην της «Χίος Μπροστά», είχαν αποχωρήσει σε ένδειξη διαμαρτυρίας για την στάση του προέδρου του σώματος κ. Παύλου Καλογεράκη. Ο κ. Στάθης παρέμεινε μόνον για το συγκεκριμένο θέμα, όπου μάλιστα είχε καταθέσει και ψήφισμα, το αυτό και η ΛΑΣ, πλην όμως εκπρόσωπος της τελευταίας παρέμεινε κανονικά σε όλη την συνεδρίαση.\nΚαρφί και για τον… Μάο Τσε Τούνγκ (Βουρνού)\nΣτην διαδικασία των ερωτήσεων προς τον πρόεδρο του Συλλόγου ο κ. Κάρμαντζης τον κάλεσε να μιλήσει για το… παρασκήνιο του ψηφίσματος, οπότε διημείφθη ο ακόλουθος αποκαλυπτικός διάλογος για το πού το πήγαινε ο δήμαρχος.\nΚάρμαντζης: Δεν αναφερθήκατε όμως τι προηγήθηκε την ημέρα της ψήφισης (σ.σ. του νομοσχεδίου) που θα έπρεπε για να το ακούσει το σώμα\nΔεληγιάννης: Είχαμε συνάντηση μαζί σας, βέβαια.\nΚάρμαντζης: Όχι, όχι με την εκ περιφοράς ψήφισμα κ.λπ. κ.λπ.\nΔεληγιάννης: Ε, ναι.\nΚάρμαντζης: Πέστε τα, πέστε τα όλα.\nΔεληγιάννης: Υπήρξε μια προσπάθεια να γίνει ένα ψήφισμα εκ περιφοράς, υπήρχε αντίδραση από τον συνδυασμό του κ. Βουρνού. Αυτό. Κι εκεί κόλλησε, δεν βγήκε ποτέ αυτό το ψήφισμα, οπότε καταλήξαμε να έρθει σε κανονική συνεδρίαση.\nΤον πούλησε κανονικά τον φίλο Γεωργιάδη\nΚι ενώ κανείς θα περίμενε να κρατήσει κάποια προσχήματα ο δήμαρχος χάριν της φιλίας του με τον υπουργό Ανάπτυξης έκπληκτοι τον άκουγαν οι εναπομείναντες δημοτικοί σύμβουλοι να υπερακοντίζει σε φιλεργατισμό και την ΛΑΣ και το ΚΚΕ και το Δίκτυο Πολιτών, ακόμα και τον Σύλλογο Εργαζομένων!\nΑνέγνωσε επιγραμματικά, για να καταγραφεί στα πρακτικά – όπως είπε – την θέση του και την θέση της δημοτικής αρχής, τονίζοντας ότι «εμείς ζητούμε μόνιμη και σταθερή εργασία για όλους τους εργαζόμενους στην τοπική αυτοδιοίκηση. Είμαστε στο πλευρό τους και στο πλευρό σας και θα παραμείνουμε. Είμαστε υπέρ του δικαιώματος των πολιτών να ζουν σε καθαρές, λειτουργικές και ασφαλείς πόλεις και να εξυπηρετούνται από τις δημοτικές υπηρεσίες».\nΚαι συνέχισε: «Υποστηρίζουμε το δικαίωμα των δήμων και των αιρετών διοικήσεών τους να αποφασίζουν οι ίδιοι για τον αριθμό και τις ειδικότητες των εργαζομένων για να καλύψουν τις ανάγκες τους και να διατηρούνται οι πόλεις σε επίπεδο κατά το ευρωπαϊκό πρότυπο».\nΚαι μετά έκανε “βουτιά” στον πυρήνα του ζητήματος: «Κι εμείς επειδή πιστεύουμε στις δυνατότητες και στις δυνάμεις μας ότι δεν θα έχουμε πρόβλημα γιατί θα μπορούμε να συνεννοηθούμε με τους εργαζόμενους στον δήμο μας, δεν θα χρειαστούμε να υλοποιήσουμε τις διατάξεις του άρθρου που δεν μπορούμε να το καταργήσουμε, ψηφίστηκε απ΄τη Βουλή . Συνεπώς, νομίζω ότι αυτό λοιπόν το οποίο ανέφερα προηγουμένως σας καλύπτει και καλύπτει την αγωνία των εργαζόμενων».\nΈβαλε το χέρι του κι ο Σκούφαλος για να ξεκαθαρίσει πλήρως το θέμα\nΟ κ. Σκούφαλος, επειδή ως γνωστόν λέει τα σύκα, σύκα και την σκάφη, σκάφη, δεν το άφησε έτσι, αλλά τον προκάλεσε να γίνει σαφέστερος.«Είπε ο δήμαρχος ότι δεν θα χρειαστεί να εφαρμοσθεί αυτό το άρθρο. Εμείς πρέπει το δημοτικό συμβούλιο να πει δήμαρχε στην απόφαση μας ότι δεσμεύεται το δ.σ., αυτό το δ.σ. ότι δεν πρόκειται να εφαρμόσει το συγκεκριμένο άρθρο, γιατί έχει εμπιστοσύνη στις δυνάμεις του και στο εργατικό του δυναμικό».\nΚαι μπαίνει ξανά στην συζήτηση ο κ. Κάρμαντζης με μια φράση που έκανε τον κ. Σκούφαλο να φαντάζει μπροστά του… ρεφορμιστής: «Για 10 χρόνια δεν θα χρειαστεί, τώρα, μετά;», προεξοφλώντας ότι θα είναι δήμαρχος για τα επόμενα δέκα χρόνια!!! Κι έμεινε ο επικεφαλής της ΛΑΣ να… παραμιλά!\nΦιλεργατικός εμφανίσθηκε κι ο κ. Γιάννης Καραβασίλης, βάζοντας ως «κόκκινη γραμμή» την προστασία των εργαζομένων, πλην – όμως – επειδή δεν μπορούσε και να αποστεί πλήρως της φιλοσοφίας του έθεσε κι ένα ζήτημα για το τι θα γίνει αν χρειαστεί εκτάκτως να ξεβρωμίσει η πόλη, οπότε σε τέτοιες πολύ έκτακτες περιπτώσεις «θα πρέπει να το βλέπουμε με λίγο περισσότερη ελαστικότητα» (μην τον πούνε και κομμουνιστή).\nΤο ψήφισμα, όπως γίνεται εύκολα αντιληπτό, εγκρίθηκε ομόφωνα, οπότε αναμένεται ότι λίαν συντόμως θα φτάσει ως δωράκι στον καθ΄ ύλην αρμόδιο υπουργό Ανάπτυξης κ. Γεωργιάδη.\nΑντικατάσταση του άρθρου 61 του ν. 3979/2011 (Α΄ 138)\nΗ παράγραφος 1 του άρθρου 61 του ν. 3979/2011\n1. Το δημοτικό συμβούλιο μπορεί, κατά την κρίση του, να αποφασίζει για τη σύναψη δημόσιας σύμβασης,\nσύμφωνα με τις διατάξεις του ν. 4412/2016 (Α΄ 147) για την εκτέλεση συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, συντήρησης χώρων πρασίνου και ηλεκτροφωτισμού. Με την απόφαση καθορίζονται ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτές παρέχονται.».\nΆδωνις Γεωργιάδηςαναπτυξιακός νόμοςδήμος ΧίουΣταμάτης Κάρμαντζης\nΆσκηση με πραγματικά πυρά στην θαλάσσια περιοχή Μάναγρου Βολισσού\nΣυνελήφθη στην προκυμαία 17χρονος δικυκλιστής χωρίς άδεια οδήγησης


436.653 πιθανά ανασφάλιστα ΙΧ εντόπισε η ΑΑΔΕ | Οικονομία Ειδήσεις\n436.653 πιθανά ανασφάλιστα ΙΧ εντόπισε η ΑΑΔΕ\n436.653 οι οδηγοί που εντοπίστηκαν από την ΑΑΔΕ να οδηγούν ανασφάλιστο όχημα.\nΓΡΑΦΕΙ: THETOC TEAM published 07 Μαϊ. 18 (19:06)\nΜε την καταβολή παραβόλου το ύψος του οποίου θα φτάνει ως και τα 250 ευρώ θα μπορούν να ασφαλίζουν τα οχήματά τους από αύριο οι 436.653 οδηγοί που εντοπίστηκαν από την ΑΑΔΕ να οδηγούν ανασφάλιστο όχημα. Η ηλεκτρονική διασταύρωση όπως ανακοινώθηκε πριν από λίγο πραγματοποιήθηκε στις 30 Απριλίου.\nΠλέον στους οδηγούς αποστέλλεται ηλεκτρονικό μήνυμα το οποίο αναφέρει ότι οι οδηγοί θα πρέπει να πληρώσουν το παράβολο ακόμη και αν έχουν ήδη κλείσει ασφαλιστήριο συμβόλαιο στο χρονικό διάστημα που μεσολάβησε μετά τις 30 Απριλίου.\nΜε βάση το νομοθετικό πλαίσιο, οι οδηγοί έχουν δύο μήνες περιθώριο στη διάθεσή τους για να ανταποκριθούν καθώς στη συνέχεια η ΑΑΔΕ θα στείλει τα στοιχεία στην αστυνομία και οι οδηγοί θα αντιμετωπίζουν ακόμη υψηλότερα πρόστιμα αλλά και τις ποινές της αφαίρεσης των πινακίδων κυκλοφορίας και της άδειας κυκλοφορίας.\nΔιαβάστε εδώ το δελτίο Τύπου της ΑΑΔΕ εδώ


Αριέττα Τσαγκαράκη - 04-nov.-2015 11:05:47\nΒΙΟΤΕΧΝΟΛΟΓΙΑ, ΦΑΡΜΑΚΕΥΤΙΚΑ ΠΡΟΙΟΝΤΑ\nMedica Compamed 2015: Συναντήστε Γάλλους εκθέτες στο γαλλικό περίπτερο της Medica Compamed Έναρξη: 16 Νοεμβρίου 2015 Λήξη: 19 Νοεμβρίου 2015 Η COMPAMED είναι η κυρίαρχη διεθνής αγορά για τη βιομηχανία ιατρικών προμηθειών και ανάπτυξης προϊόντων! Έτσι, κατέχει την πρώτη θέση στην βιομηχανία ιατρικών προμηθειών. Εντυπωσιακά στοιχεία : • Περισσότεροι από 750 εκθέτες που προέρχονται από 40 χώρες • Πάνω από 17.000 διεθνείς επισκέπτες • 11.000 τμ επιφάνειας • Η COMPAMED πραγματοποιείται σε σύνδεση με την MEDICA, αντανακλώντας έτσι όλο το εύρος της διαδικασίας κατασκευής των ιατρικών προϊόντων • Πάνω από 4.800 εκθέτες στη MEDICA είναι εν δυνάμει επισκέπτες της COMPAMED Η COMPAMED διοργανώνεται σε σχέση με την MEDICA και προσφέρει μία μεγάλη γκάμα τεχνολογικών λύσεων και υπηρεσιών για τη χρήση στη βιομηχανία της ιατρικής τεχνολογίας –από νέα υλικά, συστατικά, ενδιάμεσα προϊόντα, υλικά συσκευασίας και υπηρεσίες έως την κατεργασία πιο περίπλοκων εντολών (EMS) και την νανοτεχνολογία. Επιχειρήσεις που συμμετέχουν σε αυτήν την έκθεση και που μπορείτε να δείτε στο site youbuyfrance.com : • AD REM TECHNOLOGY • ALTEOR • AM CUBE • AMINOGRAM • APHEX BIOCLEAN FRANCE • APPLICATIONS TECHNOLOGIQUES AVANCEES - A T A • ARTS ENERGY • ATELIERS DU HAUT FOREZ • Avalun • AWEL INTERNATIONAL • AXFIL • Bertin Technologies • BERTIN TECHNOLOGIES • BIO EVOLUTION • BRETAGNE COMMERCE INTERNATIONAL • CAIR LGL • CARINA • CASTRES- MAZAMET TECHNOPOLE • CIR MEDICAL • CISBIO BIOASSAYS • COLDWAY • COMPTOIR GENERAL DU RESSORT • CRYONIC MEDICAL • DELPHARM BIOTECH • DIACLONE • Dtamedical • E I H F • EIHF-ISOFROID • ETABLISSEMENTS ASTRA • ETABLISSEMENTS DESSILLONS & DUTR • EUROCELL DIAGNOSTICS • EVOLUCARE TECHNOLOGIES • FAVI LE LAITON INJECTE • FAVI S.A. • FOURES SAS • FUMOUZE DIAGNOSTICS • GROUPE LEPINE • HOLTEX • i2a • I-CARE CLUSTER • ID bio • ID bio SAS • JCM MED • JRI • LA DIFFUSION TECHNIQUE FRANCAISE • LABORATOIRE DU SOLVIREX • Laboratoire PROTECSOM • LE GUELLEC • LID • LOXOS • MANUDO MEDICAL • MATIFAS • MCCB • MEDICAL INNOVATION DEVELOPPEMENT • MEDICAL PROCESS • MEDIFF • MEDINOVA INTERNATIONAL • MEZIERE IDC • MICROVAL • MULTIWELL • NEOSCAN MEDICAL • NG Biotech • NOWAK • OPTIMIZ • PAROLAI • PIXIENCE • Plastifrance • POLIDIS • PROGRESS SILICONES S.A.S. • QUIES • RM INGENIERIE • ROVIPHARM • SA GALVANOPLASTIE INDUSTRIELLE • Saft • SAFT • SANIVAP • SARL JCM MED • SATISFORM • SILIOS TECHNOLOGIES • SKINEXIANS • SNEP POLIDIS • SOLSTEO • SPINEWAY • STARVAC GROUP • SURGICAL PERSPECTIVE • TECHNOFLEX • TEKNIMED • TERRAILLON • TESALYS • THUASNE • TOP CLEAN PACKAGING GROUP • TRIOPLANEX FRANCE SA • VALMY SAS • VALMY SAS • VECTEC • VERRE ET QUARTZ TECHNOLOGIES • VIGILIO • YSY MEDICAL SAS • ZEAKON DIAGNOSTICS website έκθεσης: http://www.compamed-tradefair.com/\nMedica Compamed 2015: Συναντήστε Γάλλους εκθέτες στο γαλλικό περίπτερο της Medica Compamed\nΈναρξη: 16 Νοεμβρίου 2015\nΛήξη: 19 Νοεμβρίου 2015\nΗ COMPAMED είναι η κυρίαρχη διεθνής αγορά για τη βιομηχανία ιατρικών προμηθειών και ανάπτυξης προϊόντων! Έτσι, κατέχει την πρώτη θέση στην βιομηχανία ιατρικών προμηθειών.\n• Περισσότεροι από 750 εκθέτες που προέρχονται από 40 χώρες\n• Πάνω από 17.000 διεθνείς επισκέπτες\n• 11.000 τμ επιφάνειας\n• Η COMPAMED πραγματοποιείται σε σύνδεση με την MEDICA, αντανακλώντας έτσι όλο το εύρος της διαδικασίας κατασκευής των ιατρικών προϊόντων\n• Πάνω από 4.800 εκθέτες στη MEDICA είναι εν δυνάμει επισκέπτες της COMPAMED\nΗ COMPAMED διοργανώνεται σε σχέση με την MEDICA και προσφέρει μία μεγάλη γκάμα τεχνολογικών λύσεων και υπηρεσιών για τη χρήση στη βιομηχανία της ιατρικής τεχνολογίας –από νέα υλικά, συστατικά, ενδιάμεσα προϊόντα, υλικά συσκευασίας και υπηρεσίες έως την κατεργασία πιο περίπλοκων εντολών (EMS) και την νανοτεχνολογία.\nΕπιχειρήσεις που συμμετέχουν σε αυτήν την έκθεση και που μπορείτε να δείτε στο site youbuyfrance.com:\n• AD REM TECHNOLOGY\n• AM CUBE\n• APHEX BIOCLEAN FRANCE\n• APPLICATIONS TECHNOLOGIQUES AVANCEES - A T A\n• ATELIERS DU HAUT FOREZ\n• AWEL INTERNATIONAL\n• BIO EVOLUTION\n• CAIR LGL\n• CASTRES- MAZAMET TECHNOPOLE\n• CIR MEDICAL\n• COMPTOIR GENERAL DU RESSORT\n• CRYONIC MEDICAL\n• DELPHARM BIOTECH\n• E I H F\n• ETABLISSEMENTS ASTRA\n• ETABLISSEMENTS DESSILLONS & DUTR\n• EUROCELL DIAGNOSTICS\n• EVOLUCARE TECHNOLOGIES\n• FAVI LE LAITON INJECTE\n• FAVI S.A.\n• FOURES SAS\n• GROUPE LEPINE\n• I-CARE CLUSTER\n• LA DIFFUSION TECHNIQUE FRANCAISE\n• LABORATOIRE DU SOLVIREX\n• Laboratoire PROTECSOM\n• LE GUELLEC\n• MANUDO MEDICAL\n• MEDICAL INNOVATION DEVELOPPEMENT\n• MEDICAL PROCESS\n• MEDINOVA INTERNATIONAL\n• MEZIERE IDC\n• NEOSCAN MEDICAL\n• PROGRESS SILICONES S.A.S.\n• RM INGENIERIE\n• SA GALVANOPLASTIE INDUSTRIELLE\n• SARL JCM MED\n• SNEP POLIDIS\n• STARVAC GROUP\n• SURGICAL PERSPECTIVE\n• TOP CLEAN PACKAGING GROUP\n• TRIOPLANEX FRANCE SA\n• VALMY SAS\n• VERRE ET QUARTZ TECHNOLOGIES\n• YSY MEDICAL SAS\n• ZEAKON DIAGNOSTICS\nwebsite έκθεσης: http://www.compamed-tradefair.com/\nTags: Γαλλικό Περίπτερο,έκθεση,medica compamed,ιατροτεχνολογικά προϊόντα\nEleftheria Zarkadoula - 07-août-2014 11:51:05\nΕΜΠΟΡΙΟ ΚΑΙ ΔΙΚΤΥΑ ΔΙΑΝΟΜΩΝ\nWe all use e-commerce (and some of us all of the time), but do we fully realize in our economic crystal balls what the virtual universe of the Internet can do for a business? France does, to the tune of €51,1billion in 2013. With broadband internet feeding households like never before, this trend is accelerating, up 13.5% this past year, even while traditional sales outlets are declining. Naturally, French e-commerce is part of a European phenomenon: sophisticated, well-educated consumers shopping and comparing on-line, whether it is for train tickets, fashion items, books and downloaded films, not to mention concert tickets or even electronic products and vacations. In fact, France finds itself positioned right in the middle of more mature on-line markets such as the UK and Scandinavia, while catering to fast-growing cyber-markets in Southern Europe. Impressive numbers – and then there’s Christmas! The typical cyber-consumer in France spends on average €1400 annually, with a choice spanning 138,000 merchandizing sites, clicking to satisfy 33.7 million purchasers, each one with his or her own very personalized criteria. This represents a 17% growth rate for the number of sites in 2013, fueled by a rise of 5% in on-line buyers last year. Christmas frenzy often spells financial success for many e-commerce sites. For France, December 2013 accounted for a whopping €10 billion of the year’s total results. The Best in Class go international 15% of French sites export, generating 10% of their sales internationally. The really successful sites, representing over €10 million in turnover, are able to boost these international sales by up to 20% of their total turnover. For 2013, the champions are Vente Privée, with € 1,6 billion, Showroom Privé, €350 million, Sarenza at €150 million and in 29 different countries, while Spartoo out-does them by €130 million in 20 countries throughout Europe. Cross-channel strategies Traditional companies such as Darty, Auchan and even Air France have grasped the importance of developing interfaces with e-commerce, selling cross-channel, from virtual to POS (Place of Sale). Tourism is an especially heavy-hitter, with Opodo and Go Voyages receiving avid travelers. Even SNCF-Voyages is also getting into the trend with offers covering car rentals and hotels, not just trains, and not just trains in Europe! E-commerce allows companies to envision doing business in entirely refreshing and international ways. In B to B, the office supplies segment is active, with Bruneau and Viking modeling their entire business on-line, a lesson not lost on Manutan for its equipment. The rules to play by With smart-phones now in every pocket, French companies are alert to adapting to international opportunities: respecting local-country consumer legislation, marketing with multi-lingual sites, regularly upgrading to be ergonomic, enriching their offers constantly. The usual rate of transformation from visit to virtual shopping cart is 2.5%; so New Age merchants must be quick to adapt to this new breed of impatient, demanding clientele. The e-consumer wants easy, practical and totally secure payment solutions ranging from credit card to Paypal. They also expect EU legislation on profiling and reimbursements to be strictly adhered to by the e-commerce site. Up and coming events where Ubifrance can leverage exhibition opportunities for French e-commerce companies will be in Milan on May 20th, in the UK and Ireland, from September 16 – 18th, followed by San Paolo, October 6 – 7th, with BtoB meetings dedicated to private sales. For Further information about French companies in the e-commerce Sector : > Electronics and IT > Telecommunications and Space > Trade and distribution > Services > Audiovisual content, Multimedia\nTags: E-Commerce,France,Γαλλία,ηλεκτρονικό εμπόριο\nLA REDOUTE & MelinaMay Α.Ε.\nEleftheria Zarkadoula - 04-oct.-2012 15:21:35\nΗ Melina May Α.Ε., η οποία ανήκει στον όμιλο Prooptiki Holdings και είναι μέλος της ΕΠΑΜ, εκπροσωπεί πλέον στην Ελλάδα και την Κύπρο την εταιρεία La Redoute, το εμβληματικό όνομα της νεανικής γαλλικής μόδας. Η Melina May Α.Ε. δραστηριοποιείται στο ηλεκτρονικό εμπόριο από το 2009 και χειρίζεται το e-shop MelinaMay.com, το πλέον δημοφιλές exclusive shopping club στην Ελλάδα. Πρόκειται για το πρώτο ηλεκτρονικό κατάστημα που ειδικεύεται στην πραγματοποίηση προσφορών για συγκεκριμένο χρονικό διάστημα, εξασφαλίζοντας έκπτωση που αγγίζει και το -90% από την αρχική τιμή πώλησης εκατοντάδων επώνυμων brands, συνδυάζοντας τα καθημερινά bazaar με το μόνιμο Outlet. Φέτος το καλοκαίρι, η Melina May Α.Ε. καλωσορίζει στην οικογένειά της μια ιστορική εταιρεία, συνώνυμη του γαλλικού στυλ. Η δεδομένη ποιότητα των προϊόντων της La Redoute, με τον πιο ολοκληρωμένο κατάλογο μόδας σε είδη ένδυσης, υπόδησης και σπιτιού, σε συνδυασμό με την μεγάλη εμπειρία της Melina May Α.Ε. στο e-commerce, αποτελούν εγγύηση για εύκολες, ευχάριστες και ασφαλείς αγορές, με μοντέρνες προτάσεις, προσιτές τιμές και άρτια εξυπηρέτηση. Το ανανεωμένο ηλεκτρονικό κατάστημα LaRedoute.gr ξεκίνησε πρόσφατα την λειτουργία του με την Collection ΚΑΛΟΚΑΙΡΙ 2012, που περιλαμβάνει δημιουργίες της La Redoute, καθώς και άλλες επώνυμες μάρκες για τη γυναίκα, τον άνδρα, το παιδί, αλλά και το σπίτι. Οι πελάτες της LaRedoute έχουν τη δυνατότητα να επωφεληθούν από τις μοναδικές προσφορές, κάνοντας αγορές από την άνεση του προσωπικού τους χώρου, με τον τρόπο παραγγελίας και πληρωμής της δικής τους επιλογής. Σύντομα, η La Redoute θα λανσάρει το νέο κατάλογο με την πλήρη Collection ΦΘΙΝΟΠΩΡΟ-ΧΕΙΜΩΝΑΣ 2012/13. Η συγκεκριμένη συλλογή είναι ήδη διαθέσιμη για online αγορές μέσω του www.laredoute.gr . ΠΟΙΑ ΕΙΝΑΙ Η LA REDOUTE Η La Redoute ιδρύθηκε το 1873 ως μια μικρή οικογενειακή επιχείρηση. Το 1922 ανέπτυξε το εμπόριο δια αλληλογραφίας και πολύ γρήγορα κατέκτησε την πρώτη θέση στη γαλλική αγορά. Από την ίδρυσή της, η εταιρεία έχει αφοσιωθεί στη διάδοση των τελευταίων trends της γαλλικής μόδας σε κάθε οικογένεια και σε κάθε σπίτι, σε εκατομμύρια πελάτες σε όλο τον κόσμο. Στην Ελλάδα η θυγατρική εταιρεία ιδρύθηκε τον Ιανουάριο του 2005 και φέτος, το καλοκαίρι του 2012, η Melina May Α.Ε. ανέλαβε πλέον την αποκλειστική διαχείριση των προϊόντων της La Redoute για την Ελλάδα και την Κύπρο. Η La Redoute επενδύει στη δημιουργικότητα, την ποιότητα, την καινοτομία και προσφέρει σε κάθε πελάτη τη δυνατότητα να δημιουργήσει το δικό του προσωπικό στυλ, με άνεση, ταχύτητα και οικονομία, μέσω του μεγαλύτερου και πληρέστερου καταλόγου που κυκλοφορεί στην Ευρώπη για αγορές από το σπίτι. Φιλοσοφία της εταιρείας είναι να προσφέρει στους πελάτες της τις τελευταίες τάσεις της μόδας στις καλύτερες τιμές, με αξιοπιστία, άριστη εξυπηρέτηση και παράδοση στο χώρο που επιθυμούν οι ίδιοι. Παράλληλα, αποδεικνύει έμπρακτα την έννοια της κοινωνικής υπευθυνότητας με πολλαπλούς τρόπους, όπως η απαγόρευση της παιδικής και καταναγκαστικής εργασίας, η χρήση χαρτιού από βιώσιμες πηγές, η πιστοποίηση ISO και η συνεργασία με εταιρείες παραγωγής βιολογικών υλικών με σεβασμό στο περιβάλλον. Η La Redoute αναπτύσσει διαρκώς τις υπηρεσίες και τα προϊόντα της, χωρίς κανένα συμβιβασμό στην ποιότητα και εργάζεται καθημερινά για την ικανοποίηση και την εξυπηρέτηση των πελατών της, με σεβασμό στις ανάγκες και τις επιθυμίες τους.\nΗ Melina May Α.Ε., η οποία ανήκει στον όμιλο Prooptiki Holdings και είναι μέλος της ΕΠΑΜ, εκπροσωπεί πλέον στην Ελλάδα και την Κύπρο την εταιρεία La Redoute, το εμβληματικό όνομα της νεανικής γαλλικής μόδας.\nΗ Melina May Α.Ε. δραστηριοποιείται στο ηλεκτρονικό εμπόριο από το 2009 και χειρίζεται το e-shop MelinaMay.com, το πλέον δημοφιλές exclusive shopping club στην Ελλάδα. Πρόκειται για το πρώτο ηλεκτρονικό κατάστημα που ειδικεύεται στην πραγματοποίηση προσφορών για συγκεκριμένο χρονικό διάστημα, εξασφαλίζοντας έκπτωση που αγγίζει και το -90% από την αρχική τιμή πώλησης εκατοντάδων επώνυμων brands, συνδυάζοντας τα καθημερινά bazaar με το μόνιμο Outlet. Φέτος το καλοκαίρι, η Melina May Α.Ε. καλωσορίζει στην οικογένειά της μια ιστορική εταιρεία, συνώνυμη του γαλλικού στυλ. Η δεδομένη ποιότητα των προϊόντων της La Redoute, με τον πιο ολοκληρωμένο κατάλογο μόδας σε είδη ένδυσης, υπόδησης και σπιτιού, σε συνδυασμό με την μεγάλη εμπειρία της Melina May Α.Ε. στο e-commerce, αποτελούν εγγύηση για εύκολες, ευχάριστες και ασφαλείς αγορές, με μοντέρνες προτάσεις, προσιτές τιμές και άρτια εξυπηρέτηση.\nΤο ανανεωμένο ηλεκτρονικό κατάστημα LaRedoute.gr ξεκίνησε πρόσφατα την λειτουργία του με την Collection ΚΑΛΟΚΑΙΡΙ 2012, που περιλαμβάνει δημιουργίες της La Redoute, καθώς και άλλες επώνυμες μάρκες για τη γυναίκα, τον άνδρα, το παιδί, αλλά και το σπίτι. Οι πελάτες της LaRedoute έχουν τη δυνατότητα να επωφεληθούν από τις μοναδικές προσφορές, κάνοντας αγορές από την άνεση του προσωπικού τους χώρου, με τον τρόπο παραγγελίας και πληρωμής της δικής τους επιλογής.\nΣύντομα, η La Redoute θα λανσάρει το νέο κατάλογο με την πλήρη Collection ΦΘΙΝΟΠΩΡΟ-ΧΕΙΜΩΝΑΣ 2012/13. Η συγκεκριμένη συλλογή είναι ήδη διαθέσιμη για online αγορές μέσω του www.laredoute.gr .\nΠΟΙΑ ΕΙΝΑΙ Η LA REDOUTE\nΗ La Redoute επενδύει στη δημιουργικότητα, την ποιότητα, την καινοτομία και προσφέρει σε κάθε πελάτη τη δυνατότητα να δημιουργήσει το δικό του προσωπικό στυλ, με άνεση, ταχύτητα και οικονομία, μέσω του μεγαλύτερου και πληρέστερου καταλόγου που κυκλοφορεί στην Ευρώπη για αγορές από το σπίτι. Φιλοσοφία της εταιρείας είναι να προσφέρει στους πελάτες της τις τελευταίες τάσεις της μόδας στις καλύτερες τιμές, με αξιοπιστία, άριστη εξυπηρέτηση και παράδοση στο χώρο που επιθυμούν οι ίδιοι. Παράλληλα, αποδεικνύει έμπρακτα την έννοια της κοινωνικής υπευθυνότητας με πολλαπλούς τρόπους, όπως η απαγόρευση της παιδικής και καταναγκαστικής εργασίας, η χρήση χαρτιού από βιώσιμες πηγές, η πιστοποίηση ISO και η συνεργασία με εταιρείες παραγωγής βιολογικών υλικών με σεβασμό στο περιβάλλον.\nΗ La Redoute αναπτύσσει διαρκώς τις υπηρεσίες και τα προϊόντα της, χωρίς κανένα συμβιβασμό στην ποιότητα και εργάζεται καθημερινά για την ικανοποίηση και την εξυπηρέτηση των πελατών της, με σεβασμό στις ανάγκες και τις επιθυμίες τους.\nTags: E-Commerce,la redoute,Γαλλία,MelinaMay,μόδα